Scotty Nguyenin käytös WSOP HORSE FT:ssä : Pokeriuutiskeskustelua | Pokeritieto\nScotty Nguyenin käytös WSOP HORSE FT:ssä\n5against1 » 21.8.2008 15:07:01 Mitä mieltä PT on Scotty Nguyenin kännihäröilyistä menneen kesän WSOP:n HORSE-turneen finaalipöydässä?\nMun mielestä toisaalta ihan hauskaa kun tottunu näkemään suomalaisia jopa kännisimpänä pöydissä. Mutta toisaalta tollanen toiminta on tosi huonoa mainosta pokerille noin yleensä.\nEsim. pokertubesta voi katsoa noi jaksot kokonaisuudessaan.\nmatelija » 21.8.2008 15:12:29 Todella kiusallista katsottavaa. Pokeripöydässä toki saa ja pitääkin dokata mutta kyseisenkaltainen, täysin kusipäinen käytös miljoonien televisionkatsojien edessä on kyllä todella huonoa mainosta pokerille.\nkyklooppi » 21.8.2008 15:14:24 Toi finaalihan ois voinu olla ihan hyvin jonku Hollywood pokerileffan loppukohtaus juonenkäänteineen (Lindgren suuttuu myös Scottylle), paitsi leffassa Demichele ois voittanu.\nParas on kun Lindgren putoaa eikä kättele sitä yhtä idioottia =D\nPelleSnuslos » 21.8.2008 15:28:16 linkki? ei meinaa omin avuin löytyä\nEvilWal » 21.8.2008 15:34:47 PelleSnuslos kirjoitti:linkki? ei meinaa omin avuin löytyä\nEtusivun uutisen alta löytyy, ellet tarkoittanut noita Pokertuben settejä:\n5against1 » 21.8.2008 15:34:57 EDIT: hidas Kokopitkät EP9 ja EP10\nhttp://www.pokertube.com/Movies.aspx?Fr ... op+2008+ep\nTurms » 21.8.2008 15:45:27 kyklooppi kirjoitti:Toi finaalihan ois voinu olla ihan hyvin jonku Hollywood pokerileffan loppukohtaus juonenkäänteineen (Lindgren suuttuu myös Scottylle), paitsi leffassa Demichele ois voittanu.Paras on kun Lindgren putoaa eikä kättele sitä yhtä idioottia =D\nMiten niin ei kättele?\nbatterial » 21.8.2008 15:50:33 Lindgren: "Couldn´t beat a drunk"\nTais mennä Scottyn rispektit aika pahasti piireissä\ned86ed » 21.8.2008 15:58:29 Turms kirjoitti:kyklooppi kirjoitti:Toi finaalihan ois voinu olla ihan hyvin jonku Hollywood pokerileffan loppukohtaus juonenkäänteineen (Lindgren suuttuu myös Scottylle), paitsi leffassa Demichele ois voittanu.Paras on kun Lindgren putoaa eikä kättele sitä yhtä idioottia =DMiten niin ei kättele?\ntarkoittaa varmaan sitä kun Flack yrittää tarjota Lindgrenille ylävitosta tämän poistuessa katsomoon mutta Eric jättää Laynen roikkumaan ja väistää tarjotun eleen?\npossu79 » 21.8.2008 16:13:46 Jatkuvaa kiroilua ja toisten pelaajien haukkumista, miten on mahdollista että Scotty ei saanut rangaistusta? Hellmuthan sai se rangaistuksen/varoituksen kun sanoi vastustajaa idiootiksi ME:ssä.\nYhteispelin ehdottelu Lindgrenille ja omien korttien kertominen 3-kätisessä sen jälkeen kun oli itse foldannut oli jo aivan uskomatonta toimintaa. Miten hänen voidaan antaa jatkaa turnausta tuollaisen jälkeen?\njurrub » 21.8.2008 16:32:13 Nguyen vaikutti kyllä maailman isoimmalta douchebagilta tossa, itellä ei ois varmaan itsehillintä riittäny olla leipomatta siltä silmiä vielä vähän lisää vinommaksi niiden räkästen käkätysten jälkeen mitä se potin voitettuaan päästeli. Lindgrenille rispektiä, laitto sen verran napakoita kommentteja.\nScottyn anteeksipyyntö: http://forumserver.twoplustwo.com/29/news-views-gossip/scottys-apology-280619/\nPuolessavälissä tota luulin että se on läppä, en lukenu koko threadia joten saattaa ollakkin.\nJD » 21.8.2008 17:36:41 ed86ed kirjoitti:tarkoittaa varmaan sitä kun Flack yrittää tarjota Lindgrenille ylävitosta tämän poistuessa katsomoon mutta Eric jättää Laynen roikkumaan ja väistää tarjotun eleen?\nE-Dog on mun idoli. Loistava tyyppi. Layne oli niin out of line kun voi olla huutelemalla "nut nut" katsomosta kun actionia on vielä jäljellä, ja käden jälkeen käymällä highfiveamassa Scottya pöydässä. Joidenkin tietojen mukaan Scottylla olisi ollut alle 20% omasta actionistaan tässä turnauksessa, ja että Laynella oli 20% tai enemmän.\nScotty näytti just sellaiselta känniseltä azn-degeniltä joita olen jenkkikasinoilla nähnyt lukemattomia.\nsieppari » 21.8.2008 18:32:34 Scotty Nguyenin vittumaisuus ei tule kyllä itselleni yllätyksenä. Silti finaalipöydän katsoneena on pakko sanoa Nguyenin ylittäneen kaikki kusipäisyyden rajat. Täysin käsittämätöntä spedeilyä. Luulen tuon käytöksen seurauksena olevan vähintään turpakäräjät vaikkapa äijänkörmyjen sököringissä, onni onnettomuudessa että pöydässä istuivat pahimman räyhäyksen aikaan ainoastaan rauhalliset Lindgren ja DeMichele. Layne Flackin tasonosoitus tuli puun takaa. Kyseessä luonnollisesti vanhojen pirikätköjen uudelleenkäyttöönotto tai(/ja) liika kuumotus rahojen ollessa kiinni päin persettä pelaavassa humalaisessa Nguyenissa. WSOP:lta myös munatonta toimintaa tähtipelaajien henkilökohtaisten rangaistusten käsittelyssä (tapaukset Hellmuth & Nguyen) isojen turnausten aikana.\nViestit: 92Liittynyt: 18.4.2006 11:42:33\nPossu81 » 21.8.2008 18:40:42 Nguyen vaikutti kyllä maailman isoimmalta douchebagilta tossa, itellä ei ois varmaan itsehillintä riittäny olla leipomatta siltä silmiä vielä vähän lisää vinommaksi niiden räkästen käkätysten jälkeen mitä se potin voitettuaan päästeli. Etkö kuitenkin seuraa hieman Nguyenin jalanjäljillä Oulun liveissä vai harrastatko nykyään eurooppalaisia juomatapoja? En sano, että siinä olisi mitään pahaa ja enemmän vikaa voi olla itsessäni kun selvinpäin on tullut hilluttua, kunhan vittuilin lämpimikseni Onko muuten kukaan rikkonut noissa isommissa turnauksissa vielä paikkoja tai yrittänyt sitä, kuten itselläni on hieman taipumusta pahimmissa tilteissä.\nNgueyenin käytös oli kaikkea muuta kuin huvittavaa. Se olisi saattanut olla jossain muussa ympäristössä sitä, mutta ei sovi tuollaiseen arvokkaaseen ja kilpailuhenkiseen tilanteeseen. Miksi porukka lähti edes väittelemään hänen kanssaan? Itse olisin vain laittanut ignoreen reagoimatta häneen mitenkään ja valittanut välillä tuomarille.\ntoivonoja » 21.8.2008 18:45:49 Oli kieltämättä Scotty veemäisellä pääällä, mut henkilökohtaisesti ärsytti enemmän se kukonpoika gogogogogo.......tyty


Haemme sairaanhoitajia kirurgian osastoille 5 ja 3B\nKirurgian osastoilla 3B ja 5 hoidetaan kirurgisten potilaiden lisäksi suu- ja hammassairauksien potilaita, korva-, nenä- ja kurkkusairauksien potilaita, reumatologisia sekä silmätautien potilaita. Osastot tekevät tiivistä yhteistyötä ja työ edellyttää kiertoa molemmissa yksiköissä.\nKeskeiset tehtävät kirurgian osastolla ovat potilaan hoito, seuranta ja ohjaus. Tehtävässä tarvitaan kykyä priorisoida, hyviä vuorovaikutustaitoja ja kykyä toimia joustavasti osana moniammatillista työyhteisöä. Odotamme hoitajiltamme muutosmyönteisyyttä sekä halua kehittyä omassa työssään.\nPalvelutoiminnan esimies Susanna Kurki p. 044 269 1536


Erittäin salainen, ellei peräti taas salaliitto – Maankäyttö DIGI\nPyysin maanmittauslaitoksen toimitusinsinööriltä jokin aika sitten erästä arvovaltaista tilaisuutta varten viime vuonna lopetetusta toimituksesta pöytäkirjan kopiota. Kännykkääni tuli ilmoitus, että sähköposti oli saapunut ja selasin hieman sitä ulkoilun lomassa. Kun saavuin kotikoneelleni, en saanutkaan enää liitetiedostona olevaa pöytäkirjaa auki ja viestissä oli teksti ” salassa pidettävä”. Noh, jopa on maanmittaustoimituspaperit menneet salaisiksi, kun niitä ei voi lukea kuin yhdellä laitteella, ellei syynä ole EU tai sitten jokin kummallinen ihan kotimainen tietosuojasäännös. Sain sitten uudelleen pyytämällä tämän pöytäkirjan ja siitähän selvisi mielenkiintoinen asia. Toimitusinsinööri, sehän ne pöytäkirjat kirjoittaa, oli kirjoittanut rohkeasti pöytäkirjaan, että KKO:n tuomiossa onkin virhe, kun tuomion päätöksen perustelut olivat erilaiset kuin itse tuomiolauselma, jonka pitäisi siis osoittaa, miten toimitusta pitää muuttaa.\nMinä salaliittoteorioihin kovasti ennenkin viehättyneenä rupesin heti ajattelemaan, että tämä se varmaan oli syynä siihen, että minulle lähetetty aineisto oli salassa pidettävää eikä sitä voi saattaa sähköpostin edelleen lähettämisellä esimerkiksi iltapäivälehtien uutisiin ihmeteltäväksi. Siis selvä salaliitto siitä, että KKO:n virheet yritetään pitää salassa.\nAlussa mainittu toimitus jatkui ja ratkaistiin KKO:n tuomion perustelujen, ei siis tuomiolauselman mukaan ja toimituksen uudelleen käsittelystä valitettiin edelleen maaoikeuteen, jonka ratkaisua ei ole minun tietojeni mukaan vielä annettu.\nToki KKO ja KHO ovat nekin virheitä tehneet aiemminkin puhumattakaan Veturimiehestä ja ainakin erimielisiä ovat nämä oikeusistuimet olleet muutamassa samaa aihetta käsitelleessä jutussa. Tässä lehdessä on ollut aiemmin kirjoitus mm. eräästä autopaikka- ja parkkihalliriidasta, jossa KKO ja KHO olivat asiasta täsmälleen eri mieltä, tai näin ainakin ei-juristina tulkitsin olleen. Muutama Maankäyttö-lehden numero sitten lehdessä tarkasteltiin KKO:n ennakkopäätösten eroavaisuuksia verrattuna tuoreeseen KHO:n ratkaisuun, kun säännöspohja oli korvausten osalta samansisältöinen. KHO eikä myöskään KKO käy keskustelua julkisuudessa yksittäisistä ratkaisuistaan enkä tiedä, lukeeko KHO:ssa kukaan näinkin korkeatasoista julkaisua kuin Maankäyttö, mutta syytä olisi.\nEräs usein kärkevääkin kieltä käyttänyt kaupunkimittauksen asiantuntija piti aikoinaan esitelmän, jossa hän käsitteli KKO:n tuomiota yleisen alueen rajan määräämisestä ja lausui, että ”KKO:n tuomio on virheellinen, eikä sitä noudateta”. Tämä herätti maanmittarikuulijoissa yleistä naurun hyrinää, mutta pakinoitsija ei varmuudella tiedä, mitä toimituksessa sitten oikeasti tämän jälkeen tapahtui.\nLopuksi kritisoin tähän aiheeseen liittyen, että KKO ilmeisesti valitsee itselleen mieluummin ”kivoja” juttuja. Lain muotomääräystä koskeva asia saa valitusluvan, mikä kylläkin on ymmärrettävää, mutta KKO:lle vieras ja ikävä asia ei saa, vaikka se olisi esim. meille toimituksia käsitteleville maanmittareille hyvinkin tärkeä.\nOlen useassa pakinassani aiemmin käsitellyt arvioinnin ja arviolausuntojen poikkeavuutta toisistaan sekä myös sitä, kuinka arviointitulokseen pystyy, ainakin luulen niin mentalisti Noora Karman ja Pete Poskiparran pystyvän, vaikuttamaan. Sama koskee myös kaikenlaisia muitakin päätöksiä ja ratkaisuja.\nEräs maanmittauslaitoksen toimitushinnoitteluun liittyvä ohjeiston muutos pisti vuoden vaihteessa silmään. Toimitushinnastoin mukaan 2020 alun jälkeen haetuissa halkomisissa noudatetaan ns. könttähinnoittelua. Varmaan on asia harkittu, mutta on olemassa suuritöisiä halkomisia, joissa – niin arvelen – maanmittauslaitos saa takkiinsa. Olen kuullut, että eräskin suurehkon kiinteistön halkominen on aloitettu viime vuosituhannen puolella ja sitä tahkotaan vieläkin. On hyvä, että uusi taksa ei koske tuota toimitusta. Saattaa olla, että paine toimitusinsinööreillä on pysyä oman työajan osalta ainakin lähellä keskitaksaa, mikä voi johtaa huitaisten tehtyihin ratkaisuihin ja mikä huolestuttavinta, toimitusinsinöörien arviointimoraali samalla heikkenee.\nViime vuosituhannen puolella eräs jakolain mukainen toimitus oli maanjako-oikeuden käsiteltävänä. Maanjako-oikeus yllättäen kumosi ja poisti lainvastaisena koko toimituksen, mikä oli tuolloin ns. tarkastusvelvollisuuden nojalla mahdollista. Tuomari vielä kysyi toimitusinsinööriltä, miten sinä tuolla lailla menit tekemään? Siihen hän vastaisi, että kun oli niin vaikea tapaus, kysyin neuvoa professori Veikko O. Hyvöseltä ja hän neuvoi juuri näin tekemään. Siihen tuomari nopeasti heitti, että voipi se professori erehtyä. Toimitusinsinööri mietti hetken ja kuittasi, että niin voi myös maanjako-oikeus. Ja heti tuli vastasivallus tuomarilta. ”Siinä on vissi ero. Kun maanjako-oikeus erehtyy, sitä on kaikkien noudatettava, ellei KKO toisin määrää”, ja näinhän se on.\nLuokat:\t3/2020, Kolumni, Veturimies\t| 0 | Veturimies\nActive 23 tuntia, 1 minuutti sitten


Minihevosvarsat - Hippos\nVarsa tulee rekisteröidä alkuperämaan kantakirjaan, jotta se voidaan merkitä Suomen Hippoksen tietokantaan rotutiedolla. Omistaja on velvollinen selvittämään rekisteröintiin liittyvät käytännöt alkuperämaan kantakirjasta.\nSuomen Hippoksen tietokantaan merkitsemistä varten minihevosvarsalla tulee olla rekisteritodistus, jonka on myöntänyt jokin minihevosten virallinen kantakirja:\nAmerican Miniature Horse (American Miniature Horse Association AMHA) – myöntää rekisteritodistuksia, passi haetaan Hippokselta\nBritish Miniature Horse (British Miniature Horse Society BMHS) – myöntää rekisteritodistuksia, passi haetaan Hippokselta\nNederlands Minipaard (Nederlands Minipaarden Registratie Stamboek NMPRS) –myöntää EU-passeja suomessa syntyneille minihevosille.\nKun rekisteritodistus on saatu alkuperämaan roturekisteristä, toimitetaan se alkuperäisenä tai oikeaksi todistettuna jäljennöksenä Suomen Hippokseen. Alkuperäinen rekisteritodistus palautetaan omistajalle kun tiedot on merkitty Hippoksen tietokantaan.\nHUOM! Minihevosten rekisteritodistukset ovat usein väliaikaisia. Hevoset tulee tietyn ikäisinä uusintamitata, jonka jälkeen väliaikainen todistus vaihdetaan lopulliseen rekisteritodistuksen. Säännöt ovat rekisterikohtaisia.\nVäliaikaisesta rekisteritodistuksesta tehdään merkintä Hippoksen rekisteritietoihin, mutta uusintamittauksia/rekisteritodistusten uusimista ei Hippoksen toimesta valvota. Uusittu rekisteritodistus tulee kuitenkin toimittaa Hippokseen tietojen päivittämistä varten.\nTunnistus ja EU-passin myöntäminen\nVarsan syntymästä ilmoitetaan Suomen Hippokseen Oma Tallissa tai varsomisilmoituksella kuukauden sisällä varsomisesta, kuten muillakin roduilla. Varsa tunnistetaan ja mikrosirutetaan normaalin tunnistuskäytännön mukaisesti, kun sen varsakarva on vaihtunut (noin 4 kuukauden iässä). Varsan syntymätodistus annetaan tunnistajalle.\nDNA-määrityksen tekeminen on suositeltavaa. Muualle ensirekisteröitävistä analysoidaan kuitenkin vain oma DNA, niitä ei automaattisesti testata vanhempiinsa.\nHevosten omistajanvaihdokset tulee tehdä sekä roturekisteriin että Hippoksen rekisteriin. Tietojen tulee olla yhtenevät.


Asbesti Huoneilmassa | äänekosken Uutiset\nAsbesti- ja Haitta-ainekartoitusseloste – Asbesti- ja Haitta-ainekartoitusseloste VUOKRATALO MUSTIKKA TUULANTIE 9 43100 SAARIJÄRVI. Vuokratalo Mustikka Tuulantie 9 HAITTA-AINEKARTOITUSRAPORTTI 2 (10) 43100 Saarijärvi 2.8.2017 Metsäraivio 12 • FI-40520 Jyväskylä • p. 030 670 5500 • www.raksystems.fi • Y-tunnus: 0905045-0 SISÄLLYSLUETTELO 1.\nVillalevyjen kuitujen korkea pitoisuus huoneilmassa voi nousta ongelmaksi varsinkin, jos pintoja ei siivota säännöllisesti. Hyväksymisen raja-arvona on keskimäärin 0,2 kuitua neliösenttimetrillä. Kuidut voivat aiheuttaa erilaisia ylähengitysteiden, silmien ja ihon ärsytysoireita ja ne saattavat altistaa ylätiehengitysteiden.\nAsbestia lasikuitutapetin alla? – Asbesti on vain eräs haitallinen ainesosa, joka on rakennuskannassamme. Pöly ei tee hyvää keukoille, lasivillasta (vanhasta) erkautuva pöly on myös tappavaa kamaa.\nMutta näin yleisesti ottaen, jos tämän tapauksen kaltainen case käy ja oikeasti asbestia on vahingossa tullut purettua, niin ei se nyt ihan suoranainen "kuula kalloon" tilanne ole.\nAsbestikartoitus luotettavasti pätevältä ammattilaiselta. Teemme asbestikartoitukset Helsingissä ja muualla Etelä-Suomessa. 1.1.2016 voimaantulleen uuden asbestilain mukaan asbestikartoitus on tehtävä aina, kun suunnitellaan ennen vuotta 1994 rakennetun huoneiston, liiketilan tai muun kohteen remonttia.\nAsbesti sisäilmassa. Huoneilmaan joutuneita asbestikuituja ei voi siivota pois normaalin pölyn tavoin, sillä. halkaisijaltaan 0,5 µmm kokoisen asbestikuidun teoreettinen laskeutumisnopeus on n. 0,4 m/h. Käytännössä huoneilma on aina sen verran liikkeessä että osa huoneilmassa. olevasta asbestipölystä on jatkuvasti liikkeessä. Tila luokitellaan puhtaaksi kun ilmassa on yli 5 µmm.\nAsbesti sisäilmassa Huoneilmaan joutuneita asbestikuituja ei voi siivota pois normaalin pölyn tavoin, sillä halkaisijaltaan 0,5 µmm kokoisen asbestikuidun teoreettinen laskeutumisnopeus on n. 0,4 m/h. Käytännössä huoneilma on aina sen verran liikkeessä että osa huoneilmassa olevasta asbestipölystä on jatkuvasti liikkeessä.\nTiukentunut lainsäädäntö pistää kartoittamaan asbestin tarkkaan. Työsuojelutarkastalle tulee kysymyksiä lain tulkinnasta, Kiinteistöliitosta tiedustellaan muun muassa sitä, kuka saa tehdä kartoituksia.\nVillalevyjen kuitujen korkea pitoisuus huoneilmassa voi nousta ongelmaksi, jos pintoja ei siivota säännöllisesti. Hyväksymisen raja-arvona on keskimäärin 0,2 kuitua neliösenttimetrillä. Kämppi pitää riittävää ylläpitosiivousta järkevänä tapana ratkaista ongelma, jos ei ole mahdollista tai varoja vaihtaa rakenteita tai muuttaa ilmanvaihtoteknisiä yksityiskohtia.\n4.10.2008 · Asbesti on kielletty aikoja sitten, joten hiemankaan uudemmissa ovissa sitä ei ole. Otit varmaankin puurunkoisesta ovesta, joten puuta se vain oli. Kaikissa ovissa on jokin aikamääre paloa varten ilmoitettu, mutta ei se siitä palo-ovea tee.\nKrysotiili eli valkoinen asbesti on yleisimpiin asbestilajeihin kuuluva serpentiiniryhmän kalliota muodostava hienokuituinen mineraali, jota tavataan asbestijuonina ultraemäksisissä kivilajeissa. Krysotiilin kemiallinen kaava on Mg 3 Si 2 H 4 O 9 ja rakennekaava Mg 3 (Si 2 O 5)(OH) 4, moolimassa 277 g/mol sekä CAS-numero 12001-29-5. Ennen asbestin kieltämistä krysotiilia on käytetty.\nAsbesti on yleisnimitys ryhmälle kuitumaisia silikaattimineraaleja, joita käytettiin yleisesti rakennusmateriaaleissa mm. hyvien palonkesto-ominaisuuksien takia. Suomessa asbestia on käytetty rakentamisessa vuosina 1920-1994, minkä jälkeen sen käyttö kiellettiin terveyssyistä kokonaan.\nkoska asbesti itää 30-40 vuotta ennenkuin mahdollisesti puhkeaa. Tuskin siinä asbestia oli, mutta voihan iskäsi niitä pölyjä vähän pölyhuiskalla huiskia, tai yleensä siivota, niin ettei ole alta 30 v lähiseudulla. Lue lisää. On kuulemma aika keljua se asbestipöly.\n10.2.2012 · Toi asbesti on kyllä hankala juttu.\nJos sen kanssa haluaa päästä mahdollisimman vähällä, niin tässä on yksi idea: Koska rakenteissa voi olla asbestia ja asbestipurku on kallista, niin silloin kannattaa jättää yksinkertaisesti rakenteet purkamatta.\nKun asbesti on poistettu loppupurku voidaan thedä nomraalein suojauksin, joista saattaa levitä pölyä myös ympäristöön (ja usein leviääkin). Meilläkin maailma oli kyllä täynnä hionta-, piikkaus- ja purkupölyä, näihin kuitenkin riittää normaalis siivous ja tuuletus, ja keuhkoistakin poistuvat hengityksen mukana.\nKannattaa hankkia tehokas lattiatuuletin tai pikemminkin useampi, jota (joita) käyttää sen jälkeen, kun olet pyyhkinyt kostealla imuroinut tiiviillä HEPA-suodattimella varustetulla imurilla kaikki pölyt pois.\nKodin remonteissa voi piillä vaara. Vaaraksi terveydelle ovat vanhojen rakennusten materiaalit, jotka sisältävät asbestia. – Asbestia käytettiin aiemmin muun muassa pintojen tasoitteissa, laatoituksien laastiaineissa, materiaalien kiinnitysliimoissa, lähes kaikissa rakennusmateriaaleissa, luettelee asbestiasiantuntija Aino Taitto. Asbestin käytön kulta-aikaa olivat 60- ja 70-luvut.\nAsbesti on ihmiselle henkeä uhkaava aine, jota ei saa olla huoneilmassa eikä rakenteissa. Teemme asbestikartoitukset teollisuuskiinteistöihin ja omakotitaloihin. Vuoden 1994 ja vanhemmissa rakennuksissa asbestikartoitus on pakollinen. Soita ja kysy lisää!\nTarvitsemme raikasta ilmaa yhtä lailla kuin vettä ja ruokaa. Tunkkainen ilma vie tehot pois ja on pahimmillaan vaaraksi terveydelle. Kerimäen yläasteella opettajat ja oppilaat ovat vuosikausia valittaneet huonosta ilmasta. Opettajat väsyivät ja oppilaat olivat levottomia. Ratkaisu löytyi tunkkais.\n12.7.2005 · Päinvastoin kuin pienikokoinen ja syvälle keuhkoihin tunkeutuva asbesti, lasivilla on pitempikuituista ja tutkimusten mukaan poistuu aikaa myöten elimistöstä. Vaikka lasivilla onkin muutama vuosi sitten poistettu syöpää ihmisille aiheuttavien aineiden listalta, jotkut vanhemmat tutkimukset ovat kuitenkin osoittaneet sen eläimillä aiheuttaneen syöpää.\nasbesti asbestia irtoaa rakenteista etenkin korjaustöiden yhteydessä. PAH-yhdisteet pääsee sisäilmaan esimerkiksi kivihiilitervan eli kreosootin purkutyön yhteydessä; allergiaa aiheuttavat tekijät sisäilmassa ulkoilmasta sisäilmaan kulkeutuvat siitepölyt ja sieniitiöt;.


TV1 5.55 Puoli seitsemän Uusinta. 6.25 Ykkösen aamu-tv 6.43 Ahvenanmaan vaalit ja maakunnan erityisasema. 6.55 Luonto lähellä. 7.19 Asunnottomat nuoret 7.45 Jälkihiki. 8.49 Joko laitoit puutarhan talvikuntoon? 9.30 Uskomaton uusperhe Uusinta. 10.25 Muisti: Elämää postikortissa Uusinta. 11.


Dialyysiyksikön näkyvyyden ja toiminnan kehittäminen | Kuntatyö 2030\nHämeenkyrön terveyskeskus, dialyysiyksikkö, Hämeenkyrö\nDialyysiyksikön näkyvyyden ja toiminnan kehittäminen\nToimin Hämeenkyrön dialyysiyksikön vastaavana sairaanhoitajana. Yksikkömme on toiminut jo 20 vuotta ja sen toimintaa on aina kehitetty, mutta lähinnä perinteisin tavoin. Sairaanhoitopiirimme ulkopuolisille ja uusille potilaille, ja varsinkin vierailudialyyseihin haluaville, on aina yllätys, että pieneltä paikkakunnalta löytyy hyvin toimiva ja viihtyisä hemodialyysiyksikkö.\nTekemämme kehitystyön laajana tavoitteena oli parantaa toimintamme tunnettuutta lisäämällä yksikkömme näkyvyyttä eri sosiaalisen median kanavissa. Viestimme on, että yksikössämme haluamme hoitaa potilaita yksilöllisesti jokaisen tarpeet huomioiden. Potilaitamme kannustetaan omatoimisuuteen ja mahdollisimman hyvään elämänlaatuun sairaudesta huolimatta. Tasa-arvoisuus ja potilaan omien voimavarojen löytäminen ovat tärkeitä periaatteitamme.\nDialyysiyksikkömme näkyvyyden lisäämisessä auttoi Hämeenkyrön kunnan järjestämä Tuotekehittäjäkoulutus. Ensimmäiseksi tehtiin dialyysin esittelyvideo. Tämän pohjalta henkilökunta ja potilaat ovat ideoimassa seuraavaa versioita, joka tulee Hämeenkyrön kunnan nettisivuille niin, että se on helposti löydettävissä ja katsottavissa.\nTablettitietokone on osoittautunut monin tavoin hyödylliseksi niin potilaille kuin henkilökunnalle. Potilaiden on helppo käyttää sitä dialyysihoidon aikana. Sen hyödyttämistapoja mietittäessä kehittyi ajatus potilaiden ja hoitajien perehdytyksestä, videoklipeistä, joita katsomalla esimerkiksi potilaiden omatoimisuus paranisi.\nKuvasimme innokkaan potilaan tekemässä omatoimisesti dialyysikoneen valmistelun ja muut tarvittavat toimenpiteet. Kun TAMK:ssa kuultiin ideoistamme, saimme kaksi sairaanhoidonopiskelijaryhmää, jotka tekevät lisää perehdytysvideoita niin potilaille kuin henkilökunnalle.\nTämä kehittäminen on tehty "talkoohengessä" ilman ulkopuolista apua tai rahoitusta.\nKehitystyö jatkuu ja innokkuus on nähtävissä sekä hoitohenkilökunnassa että potilaissa. Omatoimisuuden lisääntyminen on muuttamassa hoidon luonnetta ja parantamassa potilaiden osallistumista. Kuvaukset jatkuvat, uutta materiaalia on syntymässä ja tästä hyötyvät dialyysissä käyvät opiskelijat, uudet hoitajat ja potilaat.\nAktiivisuutemme some-kanavissa on herättänyt eri sidosryhmien huomion. Olemme esitelleet löytämiämme some-aktiivisuuden muotoja sairaanhoitopiirin muille yksiköille. Ensi kertaa yksikkömme tekee yhteistyötä ammattikorkeakoulun opiskelijoiden kanssa, minkä seurauksena potilaiden ja hoitajien perehdytysvideosarjan toteutus jatkuu ohjauksessamme.\nNäkyvyyden myötä toivomme enemmän vierailudialyysipotilaita yksikköömme, haluamme palvella Pirkanmaalle tulevia matkailijoita. Henkilökunnan kouluttautuminen jatkuu.\nHämeenkyrön terveyskeskus, dialyysiyksikkö


Politisoiko EU:n seuranta-asetus yrityskaupat? – Politiikasta\n18.2.2019Politiikasta lehtiArtikkelit, Mikko Rajavuori1\nKuva: Anthony Delanoix / Unsplash (CC0)\nEU:n uusi seuranta-asetus valjastaa yritysostoseurannan kauppapoliittiseksi työkaluksi, mutta sillä voi olla myös laajempia vaikutuksia unionin sisäisen yrityskauppavalvonnan logiikkaan.\nYritysostosääntely kiristyy ympäri maailman. Valtiot arvioivat ja rajoittavat tarvittaessa kansallista turvallisuuttaan uhkaavia ulkomaisia sijoituksia. Raja legitiimin yritysostorajoituksen ja poliittisesti värittyneen protektionismin välillä on kuitenkin häilyvä.\nEuroopan parlamentti hyväksyi 14. helmikuuta asetuksen ulkomaisten suorien sijoitusten seurantaan tarkoitettujen puitteiden perustamisesta. Asetus luo väljän tiedonvaihtojärjestelmän, jonka puitteissa jäsenvaltiot ja komissio voivat järjestelmällisesti seurata unionin ulkopuolelta tulevia investointeja. Lisäksi asetus määrittää kansallisten seurantajärjestelmien menettelyllisen vähimmäistason.\nPääomaliikkeiden vapauttamiseen nojaava kansainvälinen talouspolitiikka horjuu.\nSeuranta-asetus on viimeisin esimerkki viime vuosina kiristyneestä yritysostosääntelystä, jonka tarkoituksena on tarkkailla, arvioida ja tarvittaessa rajoittaa kansallista turvallisuutta uhkaavia ulkomaisia sijoituksia kohdevaltion yrityksiin. Muutos on merkittävä, sillä rajat ylittävät investoinnit ja yrityskaupat ymmärretään usein taloudellisen kehityksen ajurina.\nPääomaliikkeiden vapauttamiseen nojaava kansainvälinen talouspolitiikka horjuu. Muun muassa Yhdysvallat, Kanada, Australia, Iso-Britannia, Saksa ja Ranska ovat terävöittäneet yritysostolainsäädäntöään. Moni valtio on estänyt yrityskauppoja, joissa ostajana on ollut ulkomainen, yleensä kiinalainen, yhtiö.\nTiukentuva kansallinen, ja EU:n seuranta-asetuksen myötä alueellinen, yritysostosääntely herättää kysymyksen yritysostovalvonnan politisoitumisesta ja jopa kansainvälisten määräysvaltamarkkinoiden tulevaisuudesta.\nJohtavat teollisuusmaat seuraavat ulkomaisia yritysostoja tiheällä kammalla. Pisimmälle on mennyt Yhdysvallat, jossa ulkomaisia investointeja tarkkailevan Committee on Foreign Investment in the United States (CFIUS) -elimen valvonta on herkistynyt vuoden 2014 jälkeen ja etenkin nykyhallinnon aikana.\nMyös Saksa on terävöittänyt seurantakäytäntöään. Heinäkuussa 2018 se esti runkoverkkotoimija 50Hertzin myynnin kiinalaiselle valtionyhtiö China State Gridille hankkimalla itse viidenneksen kohdeyhtiön osakkeista. Elokuussa 2018 Saksa antoi ensimmäisen ennakollisen yritysostorajoituspäätöksen, jolla estettiin Leifeld Metal Spinningin myynti ydinvoimasektorin Yantai Taihaille.\nYritysostorajoitusten takaa hahmottuu kehityskulkuja, jotka ovat kannatelleet talouden, kehityksen ja turvallisuuden poliittisia kysymyksenasetteluita viime vuosina.\nYritysostorajoitusten takaa hahmottuu lukuisia kehityskulkuja, jotka ovat kannatelleet talouden, kehityksen ja turvallisuuden poliittisia kysymyksenasetteluita viime vuosina. Kansantaloudellisen menestyksen ja kansallisen turvallisuuden puhetavat ovat monin paikoin yhtyneet. Voimistuva taloudellinen nationalismi ja geoekonomian paluu heijastuvat myös kansalliseen turvallisuuteen perustuvien pääomakontrollien uusiin muotoihin.\nYritysostosääntelyn soveltamisala laajenee\nYritysostosääntelyllä on sinänsä pitkät perinteet. Valtiot haluavat määritellä itse sekä kansalliseen turvallisuuteensa kohdistuvat uhat että mekanismit, joilla ulkomaisiin yritysostoihin voidaan puuttua. Rajoitukset ovat mahdollisia, sillä rajat ylittäviä yrityskauppoja ei säännellä – EU:n sisämarkkinoita ja muutamia muita poikkeuksia lukuun ottamatta – esimerkiksi kansainvälisen kaupan tapaan.\nYritysostosääntely on mahdollista järjestää eri tavoin. Esimerkiksi kotimainen lainsäädäntö tarjoaa vuoteen 1939 ulottuvan katkeamattoman säädössarjan, joka on antanut viranomaisille mahdollisuuden rajoittaa Suomeen suuntautuvia yritysostoja. Nykylainsäädännön mukaan näin tehdään kuitenkin vain erittäin tärkeän kansallisen edun vaatiessa ja tarkasti määritellyin perustein.\nSääntelyn voi hahmottaa kilpailuoikeudellisen yrityskauppavalvonnan vastinparina. Suojeltavana ei tällöin ole terveen ja toimivan taloudellisen kilpailun turvaaminen vaan kansallinen turvallisuus. Kansallinen turvallisuus ymmärretään kuitenkin laajasti, ja viime vuosien lakimuutokset ovat laventaneet hyväksyttäviä rajoitusperusteita entisestään.\nHuomattavin muutos on tapahtunut sääntelyn kattamien teknologiayritysten kohdalla. Aiemmin lähinnä puolustusteknologiaa kehittävien yritysten ulkomaiset yritysostot ovat olleet korostuneen tarkkailun kohteina. Vuosien 2017–2019 lakiuudistusten jälkeen Yhdysvaltain, Ison-Britannian, Saksan ja EU:n yritysostojärjestelmät kattavat laajasti muun muassa akku-, robotiikka-, kvanttilaskenta- ja tekoälyteknologian kehityksen.\nYhdysvaltain Foreign Investment Risk Review Modernization Act (FIRRMA) -lakiuudistus on nimenomaisesti viritetty turvamaan maan ”teknologinen johtajuus” myös tulevaisuudessa. Singaporelaisen Broadcomin puolijohdevalmistaja Qualcommista tekemä ostotarjous torjuttiin jo, sillä yrityskaupan katsottiin vaarantavan 5G-teknologian tulevaa kehitystä ja käyttöönottoa Yhdysvalloissa.\nRaja legitiimin yritysostorajoituksen ja poliittisesti värittyneen protektionismin välillä häilyy myös Euroopassa.\nRaja legitiimin yritysostorajoituksen ja poliittisesti värittyneen protektionismin välillä häilyy myös Euroopassa. EU:n seuranta-asetuksen tarkoituksena on suojata keskeistä eurooppalaista omaisuutta haitallisilta investoinneilta.\nSaksan ensimmäinen yritysostorajoitus kohdistui Leifeldiin, noin 200 työntekijän metallialan yritykseen, jonka liiketoiminta ei päällisin puolin herätä huolta kansallisen turvallisuuden vaarantumisesta. Rajoituspäätöksen selittääkin kiinalaisten yhtiöiden pitkän aikavälin investointiherkkyys Saksaan.\nOnko kaiken takana todella Kiina?\nViimeaikaiset kansallisten yritysostojärjestelmien kiristykset nähdään usein reaktiona Kiinan valtionyhtiövetoisille ulkomaaninvestoinneille, jotka ovat herättäneet huolta esimerkiksi energiaturvallisuudesta ja laajamittaisesta teknologiansiirrosta. Niinpä Yhdysvaltain FIRRMA-uudistus edellyttää erillistä raportointia kiinalaisista investoinneista.\nKiinan uhka näkyy myös EU:n uuden seuranta-asetuksen taustalla. Jean-Claude Junckerin sanoin: ”Jos valtion omistama ulkomainen yritys haluaa ostaa eurooppalaisen sataman, osan energiainfrastruktuuria tai puolustusteknologiayrityksen, se voi tehdä niin vasta sen jälkeen, kun asiassa […] on tehty tarvittavat tutkimukset.” Junckerin mainitsemat sektorit vastaavat Kiinan teollisuuspoliittista Made in China 2025 -ohjelmaa ja sen vyö ja tie -infrastruktuuristrategiaa.\nKiina vastaan maailma -asetelma ei täysin selitä yritysostosääntelyn suosiota ja käytäntöjä.\nKiina vastaan maailma -asetelma ei kuitenkaan täysin selitä yritysostosääntelyn suosiota ja käytäntöjä. Ashley Thomas Lenihan tarkasteli tuoreessa tutkimuksessaan viranomaisten puuttumista rajat ylittäviin yrityskauppoihin. Laajaan aineistoon tukeutuvassa tutkimuksessa havaittiin, että valtaosa interventioista kohdistui saman turvallisuusyhteisön – esimerkiksi Naton tai EU:n – sisällä tapahtuviin yritysostoihin.\nOsa tuloksista selittyy tutkimuksen tarkasteluvälillä, joka kattaa suhteellisen vakaan jakson vuoden 2001 terrori-iskuista vuoden 2008 finanssikriisiin. Pääviesti on kuitenkin selvä: yritysostosääntely on työkalu, jota käytetään yrityskaupan lähtö- ja kohdevaltion kilpailu- ja riippuvuussuhteen tasapainottamiseen etenkin läheisissä taloudellis-sotilaallisissa valtioyhteisöissä. Rajoitukset eivät ole olleet yhtä yleisiä strategisista kilpailijamaista peräisin yritysostojen olevien kohdalla.\nKauppablokkien kiristynyt strateginen kilpailu voi muuttaa tilannetta. Lenihanin havainnot asettavat EU:n seuranta-asetuksen kuitenkin uuteen valoon.\nPolitisoituvatko yrityskaupat ulkosuhteissa vai sisämarkkinoilla?\nEU:n seuranta-asetuksen ytimessä on unionin laajuinen yhteistyömekanismi, jonka puitteissa jäsenvaltiot ja komissio voivat seurata unioniin tulevia ulkomaisia sijoituksia. Aie on hyvä: jäsenvaltioiden omat yritysostojärjestelmät ovat olleet hajanaisia ja usein tehottomia. Ero Yhdysvaltain keskitettyyn CFIUS-prosessiin ja muiden johtavien teollisuusmaiden yritysostojärjestelmiin on huima.\nVaikka seurantajärjestelmä nojaa jatkossakin jäsenvaltioiden kansallisiin lainsäädäntöratkaisuihin, EU näyttäytyy seuranta-asetuksen myötä ulospäin – yksinomaisen kauppapoliittisen toimivaltansa mukaisesti – yhtenäisemmältä toimijalta. Tarkoitus on käyttää tehostunutta yritysostoseurantaa kauppapoliittisena vipuna, jolla muita talouksia voidaan pakottaa noudattamaan yhteisiä sääntöjä.\nSeuranta-asetus voi kuitenkin politisoida yrityskauppoja myös sisämarkkinoilla. Ensinnäkin se antaa muille jäsenvaltioille ja komissiolle oikeuden pyytää tietoja ja lausua johonkin jäsenvaltioon kohdistuvasta ulkomaisesta sijoituksesta.\nSeuranta-asetus on pitkälti Saksan, Ranskan ja Italian poliittisen tahdon ilmentymä. Monen pienemmän EU-maan, Suomi mukaan lukien, suhtautuminen asetukseen on ollut varauksellisempaa. Pieni, avoin reunamarkkina elää ulkomaisista investoinneista eri tavalla kuin suuri teollisuusmaa. Intresseiltään eriparisten jäsenvaltioiden osallistaminen kansalliseen yritysostoseurantaan sisältää taloudellisia- ja maineriskejä niin kohdevaltiolle kuin yrityskaupan osapuolillekin.\nSeuranta-asetuksen kauppapoliittinen asemointi voi vuotaa muille politiikkalohkoille.\nToisaalta seuranta-asetuksen kauppapoliittinen asemointi voi vuotaa muille politiikkalohkoille. Komission helmikuinen päätös estää Siemensin ja Alstomin sulautuma kilpailuoikeudellisin perustein on tästä oiva esimerkki. Ranska tuomitsi komission päätöksen naiiviksi ja unionin kilpailuoikeudellisen järjestelmän arkaaiseksi: sen mielestä eurooppalaisten yritysten on pakko yhdistyä, jotta niistä olisi vastusta kiinalaisille valtionyhtiöille.\nBerliini säesti Pariisia. Saksan uunituore teollisuuspoliittinen ohjelma painottaa niin kilpailuoikeudellisen yrityskauppavalvonnan höllentämistä kuin todellisten eurooppalaisten johtoyritysten (national champion) luomista.\nUlkosuhteissa tiukentunut yritysostosääntely voikin pedata laajempia muutoksia sisäiseen yrityskauppavalvontaan unionin strategisen kilpailuaseman nimissä. Kiinalaisen rahan pelko valjastuu herkästi kiihtyvän yrityskonsolidaation keppihevoseksi. Tällä tavoin politisoituva yrityskauppavalvonta ei välttämättä palvele kaikkia jäsenmaita tai kuluttajia tasavertaisesti.\nKauppa- ja turvallisuuspolitiikan nykyvirtaukset korostavat usein taloudellisen turvallisuuden ja kansallisen turvallisuuden kohtalonyhteyttä: economic security is national security. Ajatus on yksinkertainen – ja tarttuva. Kiristyvä yritysostosääntely on yksi uuden geoekonomisen kilpailun ilmenemismuodoista.\nKun talous- ja turvallisuuspoliittiset puhetavat ja keskustelut limittyvät, omistajuus, ja etenkin kansallinen omistajuus, korostuu. EU:n seuranta-asetuksen ajama eurooppalaisen omaisuuden turvaaminen on tästä yksi osoitus, mutta esimerkiksi kiinteistöomistuksia ja kansallista turvallisuutta koskevan lainsäädännön uudistaminen ja kaivoslaista virinnyt keskustelu paljastavat, että vahventuvat omistusrajoitustrendit ulottuvat myös puhtaasti kotimaiseen sääntely-ympäristöön.\nSuomessa ei ole estetty ainuttakaan ulkomaista yritysostoa voimassa olevan lainsäädännön tai sen edeltäjän aikana. Aika näyttää, koska ensimmäinen kotimainen yritys jää saksalaisen Leifeldin tapaan kiristyvien kansainvälisten taloussuhteiden puristukseen.\nOTT Mikko Rajavuori (@MRajavuori) työskentelee kansainvälisen oikeuden yliopistonlehtorina Itä-Suomen yliopiston oikeustieteiden laitoksella. Hänen tutkimuksensa tarkastelee, miten kansainvälinen sääntely raamittaa kansallista talousoikeutta ja -politiikkaa.\nEuroopan unioni, kauppapolitiikka, Kiina, lainsäädäntö, talouspolitiikka


lumous: Pilvet kuin untuvaa\nLähettänyt eila klo 12.59\nHei rakas Eilaseni!\nHienot kuvat ja kauniin runon olet postannut.\nVesi välkkyy niin ihanasti tuossa alimmaisessa kuvassa.\noikein ihanaa kesänjatkoa sinulle ja perheellesi.\nHalauksin , tätisi.\n11. heinäkuuta 2011 klo 16.35\nKesä on ihanaa aikaa. Mutta nyt saisi tämä helle jo vähän hellittää. Sadetta kaivataan ainakin täällä Suomessa.\nHyvää illan jatkoa ja halaukset sinne teille. <3\nVoi miten kauniit kuvat ja tuo Harmajan runo: niissä on koko kesä<3\nSaima Harmajalla oli kauniita runoja. Ja minä halusin liittää nämä kuvat tuohon runoon. Ne kävivät siihen niin hyvin.\nKiitos sinulle kauniista kommentistasi ja hyvää illan jatkoa.\n11. heinäkuuta 2011 klo 20.18\nKaunis järvimaisema,ja ihana runo,hyvää jatkoa,Halit Eilaseni<3\n13. heinäkuuta 2011 klo 17.21\nKauniit harmaat sävyt välkehtivät kuvassasi Saima Harmajan kauniin runon myötä.\n14. heinäkuuta 2011 klo 18.33\nRuno ja nuo kuvat sopivat toisiinsa.\nOikein hyvää loppuviikkoa ja terveiset täältä meiltä kaikilta. ♥♥♥\n14. heinäkuuta 2011 klo 21.40\nKiitos Ulleriina ja kiva kun olet tullut kommentoimaan blogiani. Olet sydämellisesti tervetullut.\nOikein ihanaa loppuviikkoa sinulle ja terveiset täältä Outokummusta.\n14. heinäkuuta 2011 klo 21.41\nHienoia kuvia :) tekemieli uida mutta tällä satavettä Halit Suss serku\n14. heinäkuuta 2011 klo 23.16\nHalit teille rakas siskoseni <3\nHei Susanna ja kiva kun kävit katsomassa blogiani. Täälläkin sataa nyt, mutta eihän se estä uimista. Vesi on lämmintä sateellakin.\nHälsa alla där osh stor kram till dig.\n16. heinäkuuta 2011 klo 10.00\nkiitos paljon ja halaukset teillekin sinne ja terveiset täältä kaikilta. <3\n16. heinäkuuta 2011 klo 10.01\nHarmajan runo on kaunis. tuo valokuva pienestä minisaaresta, tuo mieleeni lapsuuteni minisaaren, joka oli vain talvella, kun lumi oli peittänyt pellot niin että pääsi jo suksilla hiihtelemään, oli pellon keskellä pieni ryteikkö, kuin saari. kevät talvella siellä oli ensimmäiset pajunkissat, auringon valon vuoksi ja muitakin luonnon ihmeitä, kirjoitin siitä jo silloin runoja. se oli elämän saari . tämäkin on ihmeelklisen pieni ja kuitenkin siinä kasvaa puita, joskus vuosien kuluttua ne tulevat yhä suuremmiksi.. vesi on kuin hopeaa, kun taivas on pilvessä se onkin todellinen väri, hopeanharmaa välkehdintä. kaunista\nTuo pieni saari sijaitsee täällä meidän pikkukylällämme. Järvi on iso ja saaria on paljon. Tämä saari on lähellä rantaa, jossa käymme kesäisin uimassa.\nMinä rakastan järvimaisemia ja kuvaankin niitä paljon. Metsä on toinen rakastettava kuvauskohde. Ja taivas ja untuvaiset pilvet, jotka muodostavat mitä ihmeellisempiä kuvioita. Kaikki luonnossa puhuttelee minua. Luulen, että sinäkin rakstat olla luonnossa.\nOikein ihanaa syyspäivien jatkoa sinulle sinne Etelä-Suomeen ja väriloistoa elämääsi.


Arvostelut: Asus Nexus 7 Android 4.1 -tablet, 32 GB 3G – Android-tabletit – Tabletit – Tietokoneet – Verkkokauppa.com\nGooglen tabletti nyt myös Suomesta! Tehty Google Playlle - yli 600 000 sovellusta ja peliä. Mukana kaikki suosikki Google Appsit - kuten Gmail, Chrome, Google+ ja YouTube - parhaat palat kämmennelläsi.Tärkeimmät ominaisuudet:\n136 tuotearvostelua, sivu 1 / 6\nVarsin näppärä peli\nTuote on varsin laadukkaasti tehty. Paras ominaisuus on varmaan Googlen säännölliset Android päivitykset...\nJariMmies, 35–44v 25.9.2013\nToimii joka paikassa\nEka androidini ja olen yllättynyt tosi positiivisesti. Mukana tulee jo lähes kaikki tarvittava ja lisää löytyy GooglePlaystä. 3G SIM paikka mahdollistaa toiminnan lähes missä vaan, vaikka sitten golfkentällä.\nJuuri sopivan kokoinen mukana pidettäväksi. TV ja videon katselussakaan ei ole mitään ongelmia.\nJakke58Mmies, 45–54v 10.9.2013\nEdullinen ja toimiva 3G-tabletti\nOstin laitteen satunnaiseen viihdekäyttöön ja netin selailuun. Houkuttelevimpia ominaisuuksia olivat edullinen hinta 3G-laitteeksi sekä Android käyttöjärjestelmä.\nSuosittelen 3G-version ostamista; nettiyhteys on toiminut kaikkialla. Nopeus tietenkin vaihtelee alueellisesti, mutta reittioppaan tai vastaavan lukee kätevästi tien päällä. Jos kotona on käytettävissä WLAN, kannattaa harkita Data prepaid liittymää, sillä ajoittaisella käytöllä kotiverkon ulkopuolella ei vielä suuria datamääriä kerrytä.\nKannattaa myös hankkia USB OTG-kaapeli, jonka avulla laitteeseen voi liittää lisälaitteen. Olen kokeillut muistikortin lukemista ja järjestelmäkameran käyttämistä. Kummatkin vaativat maksullisen lisäohjelman. Kameran käyttö onnistui hyvin USB-johdon kanssa ja lisälaitteilla johdotonkin käyttö onnistuu (kamerassa ei ole langatonta yhteyttä). Muistikortista kuvia kykeni katsomaan, mutta kirjoitusoikeutta ei ollut.\nLaitteen huonoihin puoliin kuuluu keskinkertainen akkukesto - laitteen akun saa käytettyä loppuun yhden päivän aikana, jos kovasti yrittää. Toisaalta, jos päivän aikana käyttää jotain muutakin laitetta akkukesto on riittävä vaikka ei vastaakaan kokemuksieni mukaan iPadin akkukestoa. Fyysisiä näppäimiä on säästeliäästi ja tämä aiheuttaa ajoittaisia virhepainalluksia kirjoittaessa, sillä osa näytöstä on varattu navigointinäppäimille.\nAndroid-laitteen parhaita puolia on muunneltavuus. Googlen appsit ovat käteviä, mutta muitakin voi käyttää. Toisaalta Nexus 7 ei suoraan tue monia hyödyllisiä asioita kuten langattoman yhteyden jakamista (tethering) tai muistikortin käyttöä. Näitä varten täytyy laite rootata, joka saattaa jäädä tekemättä peruskäyttäjältä.\nKokonaisuudessaan laite on toiminut mukavasti ja olen ostokseen erittäin tyytyväinen. Isoin ongelma saattaa olla se, että laitetta voi joutua jakamaan puolison tai lasten kanssa. Laite ei ole muutaman kuukauden käytön aikana hidastellut tai kaatuillut.\nPKS0Mmies, 25–34v 28.8.2013\nOikein ihana tabletti\nVaikuttaa olleen hyvä ostos kaiken kaikkiaan. Hinta on aika korkea siihen nähden, että uusi versio on esitelty jo ajat sitten.\nKaunis ja käytettävä, puhdas Android on jotain niin herkkua kun on kännykässä tottunut Samsungin härpäkkeisiin.\nSuosittelen lämpimästi kaikille, jotka etsivät pientä (!) tablettia.\nMyymälässä suositeltu ostamani tekonahkainen kotelo ei kylläkään oikein pidä laitetta liitäntöineen tarpeeksi syvällä. Koko ajan saa olla painelemassa syvemmälle.\nAkseliMmies, 18–24v 22.8.2013\nAkkukesto suhteessa spekseihin erinomainen\nPuolen vuoden käytön aikana laite on vakuuttanut laadukkuudellaan. Ainoa valittamisen aihe on virtuaalinäppäimistö, jonka käyttötuntuma ei ole paras mahdollinen. Parempia varmaan löytyisi Storesta, mutta olen ollut liian laiska etsimään ;) Vakiollakin pärjää, spacebar vähän risoo. Samaa vikaa myös Android-luureissa, käyttöjärjestelmän ominaisuus.\nKuvanlaatu, akkukesto, nopeus ja toimintojen sulavuus aivan huippua. Myös fyysinen laatu hyvä. Tarttis varmaan kokeilla jotain custom-romia, niin tästä saisi likimain täydellisen. Mutta vakionakin erittäin hyvä, suosittelen.\nJiiVeeMmies, 35–44v 22.8.2013\nKaikki testien ja arvostelujen jälkeen päädyin nexukseen ja en kadu yhtään. Tämä on ensimmäinen androidi laite minulla sekä tablet mutta käyttäminen on todella helppoa. En ole juurikaan tämän laitteen jälkeen enää pöytäkoneella istunut vaan kaikki netti surffaus hoituu nexuksella.\njv23Mmies, 35–44v 22.8.2013\nGoogle Nexus 7 3G 32GB on aivan loistava hankinta! Minulla ei ole ollut tablettia ennen tätä, joten vertailu ei onnistu muutoin kuin teoriatietojen pohjalta, mutta olen ollut todella tyytyväinen hankintaani ja innoissani tabletin käyttämiseen tutustumisesta. Mielestäni Google-maailmaan mukaan pääsemisessä on samankaltaista hohtoa kuin Omppufirman tuotteissakin.\nAinoa miinus tässä laitteessa on kamera. Tässä on vain etukamera, jolla ei saa hyviä kuvia. Seuraavassa versiossa tämäkin puute on korjattu.\nNallepuhMmies, 35–44v 17.8.2013\nHelppo ottaa mukaan verrattuna läppärin raahaamiseen. Reissumiehen kaveri\nNäppärä 7-tuuman tabletti\nNexus 7 on näppärä, hommansa hoitava 7 tuuman Android-tabletti. Vahvuuksiin kuuluu se, että kuten kaikki Nexus laitteet, tämä päivittyy aina uusimpaan Android-versioon kun sellainen on googlelta saatavilla, ei vasta sitten kun valmistaja saa päivityksen aikaan.\nKoska tässä ei ole valmistajan räätälöintejä, kokemus on puhdasta googlea. On makuasia pitääkö siitä enemmän kuin joidenkin valmistajien räätälöidymmistä Androideista.\nJos Android-tabletti kiinnostaa eikä kaipaa suurempinäyttöistä laitetta, tämä lienee yksi parhaista valinnoista toimivuudeltaan ja hinta/laatu-suhteeltaan.\nttl145Mmies, 35–44v 8.8.2013\nI ♥ NEXUS 7\nuuden android version löytää tietoja laitteesta > järjestelmä päivitykset > naps ja asennettu :)\nUusi Android 4.3 versio nopeutti laitetta huomattavasti laite on melkein yhtä nopea kuin uusi 2013 versio !\nsaan liitettyä mokkulan kiiinni laitteeseen Usb-Otg kaapelilla joka mahdollistaa näppäimistön , hiiren , usb muistitikun , ja monen muun laitteen yhdistämisen myös peli ohjaimet toimivat !\nmutta valitettavaa että tässä laitteessa ei ole HDMI - liitäntää:tä :( miinus siitä :(\nmutta 7" tuumainen tabletti sopii mainiosti pelaamiseen !\ntällä laitteella pyörivät kaikki pelit 60-68 fps nopeudella ja sen mahdollistaa tegra 3 näytön ohjain\nterveisin laitteeseen rakastunut ostaja !\ntelevision tuleva ostajaMmies, 17 tai allev 2.8.2013\nNäppärä ja käytännöllinen Nexus 7\nTämä tabletti on ollut hinta-laatusuhteltaan loistava ostos. Ainoa pikkuvika kaiuttimissa: kun äänet laittaa yli 50 % alkaa kaiuttimista kuulua rätinää. Googlaillessani huomasin, että tämä on ilmeisesti tyyppivika, mutta saan varmaankin korjattua tämän ongelman takuun piikkiin.\nleppis123123456Nnainen, 25–34v 31.7.2013\nHelppo ja yksinkertainen käyttää. Myös 3g toimii loistavasti ja wifi myös. Näyttö on tarkka ja prosessori riittää isompiinkin projekteihin,. Koko on loistava, mielestäni 10" on liian iso, koska minulla tämä toimii myös puhelimena Skypen kautta 50 €/vuosi. Vanhempikin osaa taatusti käyttää. Suosittelen!\nPez75Mmies, 35–44v 3.7.2013\nOlen nyt kuukauden verran käyttänyt laitetta, enkä juuri pahaa sanottavaa keksi. Laite toimii sujuvasti ja on kätevän kokoinen; lyhyilläkin sormilla käyttäminen on vaivatonta. Erityispisteet "nahkamaisesta" takakannesta joka tuntuu käteen mukavalta. Käytän Nexusta pääosin netin selaamiseen, dokumenttien lukemiseen sekä Netflix-videoiden katsomiseen. Tällaisessa käytössä akku riittää noin kolmeksi päiväksi.\nHuonona puolena mainittakoon kameraominaisuudet. Varsinainen kameraohjelma pitää hakea erikseen Play-kaupasta ja olkoonkin, että kameraa ei ole tarkoitettu valokuvien ottamiseen, on sen laatu surkea.\nMikäli haluaa edullisen tabletin, jossa (taka-)kamerattomuus ei ole este, on tämä oiva valinta!\nMikkoHMmies, 25–34v 2.7.2013\nPieni, mutta selkeä. Hyvä matkakumppani\nKäytännöllinen hankinta juuri ennen Ranskan matkaa. Sikäläinen 3G prepaid toimii kuin tauti (ei välttämättä selvä juttu...).\n"Vanhaan" Asus TF101:een verrattuna ihanan sujuva ja bugiton käyttää. 7" näyttö ei tunnu lainkaan liian pieneltä ja jopa sanomalehden (Le Monde mm.) pdf-versio on mukavaa luettavaa.\nHarmi, kun ei ole paikkaa microSD-kortille. Toki 32 GB riittää aika pitkälle, mutta olisi hyvä voida vaikka siirtää muistikorttia musiikki- ja videotiedostoineen laitteelta toiselle, riippuen siitä minkä ottaa mukaansa.\nHiukan harmitti kunnon Office-sovelluksen puuttuminen. Polaris Office:en tottuneelle muut tuntuvat hankalilta ja Polaris Office:a ei voinut ainakaan pari viikkoa sitten ostaa. Muutenkin Nexus 7:aan piti alussa ladata huima määrä tarpeellisia sovelluksia, joita ei ollut uudessa laitteessa valmiina (kuten resurssienhallinta). Onneksi Androidiin jo tottuneena tiesin mitä haluan ja nopeasti ne Google Playstä hakee. Mutta ensimmäisen Android - tablettinsa haltijalta voi mennä aika kauan ennen kuin edes tajuaa oleellisten, tabletti-elämää helpottavien sovellusten edes puuttuvan.\nMarjaJNnainen, 55–64v 18.6.2013\nMainio pikkutabletti. Sopii povitaskuun. Edullinen hinta. Voi käyttää myös navigaattorina ja musiikkisoittimena autossa. Pieni miinus flashin puuttumisesta.\nJarkko44Mmies, 35–44v 11.6.2013\nRiittoisampi akku olisi kiva\nKelpo laite. Mahtuu juuri ja juuri reisitaskuun, mutta saattaa sammua, kun virtakytkintä painaa vahingossa. Akulta toivoisi pidempää kestoa, ja mukana tuleva usb-piuha on turhan lyhyt ja sen pään suojus irtoilee tabletista irrottaessa.\nPitkästä aikaa todellakin vastinetta rahalle!\nYksinkertaisesti 'best what money can buy', siis tolla rahalla. Riittävän iso tabletiksi, kätevän näppärä kantaa silti jopa isommassa povitaskussa, helppokäyttöinen, tehokas. Ihan pakkohankinta ainakin näin työnsä puolesta paljon matkustavalle, olin tähän asti dissannut noita tabletteja kokonsa puolesta, mutta tässä ei ole sitäkään ongelmaa, vaan kapistuksessa todellakin on riittävän iso ruutu, josta viitsii kattella leffoja jne. Arvostelun "Vastinetta rahalle" -kohdassa on 4 tähteä vain ja ainoastaan sen takia, että laitteessa ei ole muistikorttipaikkaa. Suosittelen isosti, kokonaisuutena meikältä täydet 5 tähteä!\npilhausMmies, 35–44v 3.6.2013\n3G-tabletti hyvään hintaan\nOlen käyttänyt tablettiani muutaman viikon ajan, ja se on todella hyvä käyttötarkoituksiini.\nAjattelin aluksi, että pitkulaisempi näyttö, joka ei ole 4:3-kuvasuhteella, olisi huono nettisivuja lukiessa, mutta tarpeeksi suuri resoluutio kompensoi puutteen todella hyvin. Lisäksi lähes kaikki selaimet osaavat rivittää tekstin järkevästi. Chrome yllätti minut nopeudellaan positiivisesti.\nKäyttöliittymä on mukava sekoitus androidimaista puhelinkäyttöliittymää ja tablettia. Edellinen-, koti- ja moniajopainikkeita ei tule painettua vahingossa, sillä ne ovat keskitettyinä alapalkissa eivätkä lähellä vasenta reunaa, jonne voisi vahingossa kämmenellä painaa.\nKalenterin voi synkronoida kätevästi puhelimeen Googlen pilvipalvelusta, ja työpöydälle saa kalenterinäkymän haluamassaan koossa niin, että menonsa näkee nopeasti.\nHarmi, ettei tällä voi soittaa eikä WhatsApp toimi. Värinä olisi myös hyvä lisä, mutta kaikkea ei voi tähän hintaan saada.\nAkkukestoa joutuu hieman tarkkailemaan toisin kuin iPadin kanssa, sillä taustalle jätetyt tai unohdetut ohjelmat (esimerkiksi SSH-yhteys) saattavat imaista akun tyhjiin muutamassa tunnissa. Toisaalta iOS:ään verrattuna Androidissa oleva tausta-ajo on myös ehdoton plussa, jos sitä nimenomaisesti haluaa käyttää.\nTakakameraa ei oikeastaan kaipaa kuin QR-koodien nappaamiseen tai siihen, että joskus haluaisi näyttää videopuhelun aikana maisemia.\nTakaosan kumimainen, mutta kova muovipinnoite on erittäin miellyttävä kädelle!\nLaitteen fyysinen koko on todella hyvä, vaikka laite ei yhtä vaivattomasti taskuun mahdukaan kuin puhelin. 7-tuumaista laitetta tulee kannettua mukana keveyden ja pienuuden ansiosta, mutta se on silti tarpeeksi suuri Netflixistä leffojen katsomiseen. 3G-malli maksaa niin vähän enemmän wifi-malliin verrattuna, että se on suorastaan pakkohankinta hintaansa nähden.\nFoliohattuiluna voisi mainita, että tuotetta ei kannata ostaa, jos ei halua menettää Googlelle yksityyttään. Google-integraatio on erittäin vahva. Toisaalta kun käyttöjärjestelmä tulee suoraan Googlelta, on laite juuri niin nopea kuin mihin kehittäjätkin ovat tottuneet tehdessään sitä. (Ainakin olettaisin heidän käyttäneen fyysisinä laitteina Nexus-sarjalaisia.)\nAi niin! Useammat käyttäjäprofiilit ovat hyvä lisä tablettiin. Jokaiselle käyttäjälle saa omat sähköpostiasetukset ja ohjelmat. Vaihtaminen lukitusnäytössä tosin tökkii hieman, ja koko lukitusnäyttö lagaa yleensäkin pienen hetken ennen kuin alkaa reagoida mihinkään. Laite on kuitenkin riittävän nopeasti toimintavalmiudessa, joten ostos on ollut kannattava.\nHdcrMmies, 25–34v 30.5.2013\nNäppärä perustabletti 3G-datalla\nNäppärä Android-tabletti. Ostin 3G-version, ja lähinnä moitteet keskittyvät tähän 3G-puoleen. Näitäkin voi ohjelmallisesti kiertää - oletusohjelmistoista puuttuu tekstiviestin lähetys ja vastaanotto, vaikka laite niihin kykenee; myöskään laitteen 3G-yhteyttä ei oletusohjelmistoilla pysty jakamaan wifillä. Puheluita sen sijaan ei raudallakaan voi tehdä. Muuten aivan loistava kapine. Tabletin wifi-versiolla siis pärjäisi tetheröivän puhelimen kanssa.\nHanttiAMmies, 25–34v 16.5.2013\n7" koko aluksi mietitytti, mutta on se vaan helppo napata mukaan. Tehoa vehkeessä riittää sopivasti ja käyttö on sulavaa. Näyttö on hyvälaatuinen. Akkukesto on kohtuullisen hyvä riippuen käytöstä. Toki voisi olla aina parempikin, mutta kyllä tällä töissä yövuoron tarpeiksi surffailee.\nvieheMmies, 25–34v 14.5.2013\nNexus 7 on erittäin hyvä Android-tabletti, jota voi sujuvasti käyttää mm. kirjojen lukemiseen ja netin selailuun. Erityisesti kirjojen lukemisessa laite loistaa.\nNegatiivisina seikkoina voi mainita seuraavat asiat:\nNäytön kirkkaus on pimeässä huoneessa vähän turhan kirkas minimiasetuksellakin\nJos akku tyhjenee, ei lataaminen auta pitämään laitetta päällä. Eli jos akku pääsee tyhjenemään on odotettava kunnes akun varaus on riittävä ennen kuin laitteen saa päälle vaikka laturi siis olisikin kiinni. Valitettavasti lataus on vähän hidasta ja akun tyhjennettyä menee aikaa ennen kuin laitteen saa taas käyttöön.\nLaturin johto on vähän lyhyt, kannattaakin ostaa samantien pidempi kaapeli (joka ei onneksi ketään köyhdytä).\nUlkoisen USB-äänikortin kanssa tuntuu olevan vähän ohjelmaa (vaikea saada toimimaan). Toivottavasti tämä puute korvataan tässä Android-laitteessa piakkoin, jotta musiikin kuuntelussa voi käyttää kuulokevahvistinta niin halutessaan.\nNexus 7 on vähän kapeampi kuin iPad mini ja ainakin allekirjoittaneen käteen laite sopii siten paremmin (helpompi pitää yhdellä kädellä kirjaa lukiessa).\nKokonaisuudessaan suositeltava laite kaikkeen käyttöön.\nVaikka luin paljon arvosteluja ennen ostoa, olin positiivisesti yllättynyt; tabletti toimii sulavasti, yhteydet pelaa ja akkukestossa ei ole valittamista. Näytöltä on mukava katsoa videoita yms., mutta laite sopii kivasti käteen ja taskuun. Takakannen pinnoitus takaa hyvän pidon.\nasdfhMmies, 18–24v 12.5.2013\nErinomainen laite. Kaikki toimii kuin ajatus. Kädessä hyvän tuntuinen. Mukavan kokoinen käyttää, etenkin pystyasennossa sopii kämmeneen. Akkuketosto voisi olla parempi, mutta etenkin WLAN käytossä erinomainen.\nTimo PMmies, 45–54v 11.5.2013\nErinomainen tuote! Vastinetta rahoille. Hyvä akun kesto.\nPectusMmies, 35–44v 5.5.2013


Bad Credit Lainat: Ei meteliä varat takaisin up teidän - Masala Sound System\nBad Credit Lainat: Ei meteliä varat takaisin up teidän\nWysłany: Sob 4:22, 08 Lut 2014 Temat postu: Bad Credit Lainat: Ei meteliä varat takaisin up teidän\npalkkapäivä Advance Kiittäen palveluntarjoajat . Nämä niin nimetty huono luotto laina kauppiaat keskittyä venyttely luotto niille ihmisille kuka FICO arviota ovat vähemmän -kuin- hyvä . Jos etsit siirtyä laite tai saada toinen iso - lainaus tuote että pidät maksaa pois ajan myötä puuttuu aiheutuu uskomatonta koti korot, että laina tämänkaltainen on tie . Kaikki vuokraaja pieni luotto pisteet tai hankkimisesta jälkikäteen , defaults , myöhemmin laskut ??ja niin esiin ovat tukikelpoisia to henkilökohtaiset lainat . valinta helpotus sovellus riippuu tutkintojen ihmiset [url="http://lainat101.snappages.com"]lainat[/url] ehkä olet etsivät in houson, Dallas tai Austin näet paljon omaisuus ylimääräistä taalaa vuonna Colorado . kysymys joukossa elinvoimaa ammattilaiset kun New York Tilaisuudet eilen esille ajankohtaisista erät noin hyödyllisiä vastauksia Olet itse .\nTämä tuhlaussuunnitelman tarvitse pankkisaamiset sen kulut että sinulla on jo ja näyttää hänelle kuinka paljon rahastot ehkä jääneen kohteelle henkilökohtainen laina takaisin jälkeen kuukaudesta. Erityisesti, talon omistaja voi on asuntolainan - tämä on erinomainen vaihtoehto . Jotta selville miten tarkalleen ajoneuvojen otsikko laina voi työskennellä sinulle , niin on kriittinen sovittaa itse käyttäen soveltuvat auto otsikko laina yritys. Koska et pantata talosi , paikallistamiseen henkilökohtainen vakuudeton laina yleensä viisain valinta . Tämän vuoksi , ei kustannuksia jatkuu innolla vaikka asiakaspalvelu vastakkain kysymyksiä kun taas lyhytaikainen [url="http://pikalainaa101.wordpress.com"]pikalainaa halvalla[/url] ei ole mitään pääoma asiakkaiden kysyntä on lyhyellä aikavälillä lopussa laina Lajike . Pitäisikö Investointien liian muovien rahaa , niin harkita ottaen muovikortit toisistaan ?? joten velka eikö vapaita antaa . Teollisuus PVC komposiitti Verkkokauppa tapa liittohallitus menettelyjä talo laina ohjelma tasot on putosi 2. Yhdessä , jossa pieni luotto pisteet kohde oman kumppani ja se on sijoitettu kuin turvallisuus lienee on riski .\nKeskustele erikoistunut auton rahoitus ammattikäyttöön palvelut jos valitset tämä valinta onnistuneesti täysin ymmärrä plussat ja miinukset . Jopa niin , voit pystyä hyödyntää yhteensä jotka vaihtelevat 100 kiloa 1500 kg varten tukevasti käteissuorituksen nimi 14 - neljä viikkoa . Saatat olla enemmän toiminta kuin seulomaan asuntolaina avaintekijöitä. Ongelma yhdessä naapurustossa lainanantajien johtuu yksinkertaisesti on liian paljon aikaa arvioida teidän edellinen Records : luottoluokitukset käännä yhdessä tilinpäätös . Big laitokset kuin Honda Sovellukset, Autot generaattorit , Suora puhe samsung Hakukoneet ja Daewoo Moottorit tarvittava äärimmäinen luotonanto tuotteita ilman menestystä mennä takaisin rahaa he ovat velkaa . maksamalla alas luotonanto tuotteen aikaisintaan odotettavissa päivä Lisäksi voi on voitot [url="http://pikavippiilmanluottotietoja101.webs.com"]pikavippiilmanluottotietoja101.webs.com[/url] Usein , voit pystyä , koska sinun talo toimii varat . Kun olet menossa ja Queensland, tai yksinkertaisesti vain liikkuvat seuraavaan asunnon in Brisbane , saatat olla yrittää löytää Brisbane talon lainat . Nykyisin henkilöt yleensä runsaasti rahaa käyttämällä ne jotta joitakin entinen velat tai ehkä investoinut Aine .\nKoska tiukka rajoitukset merkintäsitoumukset, raha kautta Online liiketoiminta luotonanto tuotteita on vaikeaa saamaan. Joten, työnhakijoiden voisi ilo asuntolainan hyväksynnät on rahoitustuotteiden kanssa pieni luotto pisteet , toisaalta takaisinmaksut voi erittäin korkea ja mahdollisuus saada 100% tilavuus vaaditaan voitaisiin haittasi . Isompi tietoisuus takaa rahoitus on kallista . Asuminen markkinapaikka on vauras kentän joka on hedelmällistä laajuus kovin pitkään nimi palaa . Access alkaen Perhe . Miksi? Koska suurin mahdollista, miesten ja naisten pelkäävät hankkimalla riskit [url="http://laina101.webnode.com"]laina briedis[/url] läsnäolosta huolimatta edellinen 7 luku , se pysyy helppo oikeus kortti kaikille kanssa huono luotto . Tässä taloudellinen, uutisotsikoita ja sanomalehdet todeta, että kansojen on kulutettu paljon rahastot ja helpotus markkinat ja keskustassa pankit on rajusti väheni kiinnostusta korko peräkkäin ja edistää tilinpäätöksen, saada kulutus , pysyä poissa laaja-aika taantuman, vähennys taloudellisia vaihtelu vähentämällä tuhoaminen aiheuttamien tilanne . Vaikka useimmat ihmiset hyvä luottoluokitukset lisäksi hyvin alhainen luotto velka kasaan koskaan yleisesti on ongelma saamiseksi lainan tarjoaja voi on kapasiteettia heille, ajoittain avulla Denverissä Coloradossa allekirjoittaja helppo täydellinen menetelmä . Developers pystyy käyttämään raha aloita kokonaan uusi erittely luurin kodin kun kauppoja pystyy käyttämään raha yrittää tehdä kunnostus ja saada uusi ahdistuneita koti ja refurb.\nNämä ovat laskut sinun pitäisi saa provision alas 1. , yksinkertaisesti siksi jokainen penniäkään kulutat vuonna korot lämmin kannustamalla ottaa alas tasapainoa . Voisit maksaa se pois vuonna yksi viikko tai Kauppa oman täydellinen kolmekymmentä päivää jakson. Kun luotonanto tuotteet ovat unleveraged ei pääoma on harjoittavat , tuottavien luotto jopa riskialttiimpia .


Gant Rugger - Strictly Style by Hanna Väyrynen\n*Yhteistyössä Gantin kanssa*\nKuten mainitsin, uusimassa Oliviassa on pieni juttu minun ja Gantin yhteistyöstä. Erittäin mieluisa yhteistyökumppani minulle, kuten moni teistä varmasti tietää. Meidän perheessä kun kierretään naisten-, miesten-, lasten- sekä sisustustekstiilienosasto aina tarkasti läpi. Tähtityynyjen hamstraaja tunnustautuu.\nPääsin hiljattain mieheni kanssa kurkistamaan nyt kauppoihin tulevan Gant Ruggerin kevät/kesän malliston ja poimin sieltä esiteltäväksi meidän suosikkimme. Kyseinen mallisto on huolitellun rentoa pienellä raffilla twistillä, mikä istuu esimerkiksi oman mieheni tyyliin kuin nakuutettu.\nKlassisia palmikkoneuleita, ikimuodikasta raitaa, arjen skarppeja puuvillahousuja ja herkullisen houkuttelevia värejä – siitä on Gant Ruggerin kevät tehty. Heidän värikkäät slim-leikatut kauluspaidat lisäisin minäkin garderoobini jatkeeksi, vaikka ne ovatkin miehille tarkoitettu. Kaiken kaikkiaan todella hyvännäköinen mallisto, jonka myötä ajatukset seilaavat väistämättä aurinkoisiin kesäpäiviin. Aviomieheni on melkoisen tarkka tyylistään, mutta tästä mallistosta kelpuuttaisi hänkin monen monta yksilöä käyttöönsä. Niin kaupungille, kuin golfkentällekin.\nLisää Ruggerista löytyy aiemmassa postauksessa esittelemäni Shortcut-toiminnon avulla. Ladattuasi älypuhelimeesi Shortcut-sovelluksen, valitse Olivia-lehdestäsi sivu 57, jolla on juttu poiminnoistani. Skannamalla sivun, sinulle avautuu aiheesta lisämateriaalia. Kirsikkana kakun päällä voit ottaa osaa Gantin 200e lahjakortin arvontaan! Nyt siis kipin kapin kokeilemaan tätä mullistavaa ja järisyttävän hienoa toimintoa, mikäli minunlaillani löydät Gantilta yhtä sun toista ihanaa.\nNyt siis puhelimet käteen ja skannailemaan!\n• 17.02.2013 - 19:34\nRaikas, tyylikäs ja rento. Näillä sanoilla voisin lyhyesti ja ytimekkäästi kuvailla mallistoa. :)\nGantin vaatteet ovat samantyylisiä vuodesta toiseen, värit kyllä vaihtelevat trendien mukaan ja jotain uuttaa löytyy silti joukosta. Gantin tyylin “tylsäksi” leimaaminen on mielipide kysymys. Stylistin näkökulmasta sanoisin, että tämä ajattomuus on hyvä asia. Vaatekaappi kun tulisi rakentaa laadukkaista, ajattomista peruspilareista sekä trendikkäistä, arkea piristävistä, erikoisista yksityiskohdista, joita yhdistellä näiden peruspilarien kanssa ja näin luoda muodikkaita ja pirteitä asukokonaisuuksia. Näin vaatekaappi pysyy vuodesta toiseen muodikkaana vain pieniä muutoksia tehden. :) Niin ja toki sinne kaappiin tulee ostettua myös niitä “muodikkaita vaatteita” jotka ovat IN vain sen tietyn aikaa ja sitten unohtuvat.\nTämäkin siis oli vain minun mielipiteeni, ei sääntö eikä käsky! :)\n• 16.02.2013 - 21:00\nHei Mrs. V\nEnsimmäistä kertaa vierailen tässä blogillasi kun tyttöni luki minulle ääneen tätä Gantin “Rugger”-mallistosta kirjoittelemaasi juttua.\nKun mainitset, että ” mallisto on huolitellun rentoa pienellä raffilla twistillä”, tarkoitatko sitä, että kuvassa henkarilla roikkuvia vaatteita ei ole silitetty suoraksi?\nTekeekö miehesi kasvattama puolen sentin parta näihin sen twistin? Sillä mitä minä näen, on samaa seiloriteemaa, mitä Gant on edustanut niin kauan kuin jaksan muistaa. Erittäin tylsää, tavallista ja “sitä samaa mitä aina ennenkin”.\nPääsen myös Aalto Yliopiston Kauppakorkeakoulun käytävillä jatkuvasti seuraamaan, mitä merkillä milloinkin on tarjottavanaan, sillä onhan se yksi “kyltereiden” suosikkimerkeistä. Kertoisitko “Klassisia palmikkoneuleita, ikimuodikasta raitaa, arjen skarppeja puuvillahousuja ja herkullisen houkuttelevia värejä”-kommenttisi jälkeen mahdolliset tulevan kevään valinnat kauppislaisille, joista moni epäilemättä blogiasi lukee?\nOmaan silmääni Gant tuntuu vuodesta toiseen lanseeraavan itseään uudelleen eikä ole keksinyt mitään uutta merkin keksimisen jälkeen, paitsi tietysti uusia sisutuselementtejä, joiden avulla voi lisätä kotiin uutta ilmettä aina tasaisin väliajoin.\nKai minä sitten vain pohjimmiltani haluan tiedustella että miksi käytät Gantia? Se ei ole “luxusta”, sillä minulla on opiskelijana siihen varaa. Gant ei ole mitenkään erityinen kekseliäs suunnittelunsa kanssa, vaan pitäytyy enemmän siinä “samassa ja vanhassa” mikä on todettu hyväksi ja myy. Mutta ennen kaikkea Gant on puuduttavan tylsä.\nVastaathan näihin, kiitos.\n• 16.02.2013 - 22:32\nHei! Tervetuloa blogiini ensimmäsitä kertaa! Avaan sen verran ensikertalaiselle, että kuvailisin omaa tyyliäni klassisen kokeilevaksi. Eli pidän ajattomista vaatekappaleista, joita mielelläni maustan hetken trendeillä.\nEli siis pohjimmaiseen kysymykseesi vastaten: Käytän Gantia siksi, koska heidän tuotteensa ovat pääsääntöisesti hyvin klassisia. Niinkuin sanoit: “samaa seiloriteemaa, mitä Gant on edustanut niin kauan kuin jaksan muistaa. Erittäin tylsää, tavallista”\nMakuja on monia, mutta minä pidän ajattomista asioista, jotka pysyvät muodissa vuodesta toiseen. Joillekin tylsää, mutta minulle tällaiset aikaa kestävät vaatteet ovat vaatekaapin kulmakiviä/luottovaatteita. Siksi siis minun valintani – miellyttää silmääni ja istuu tyylini. :)\nHyvää lauantaita! :)\n• 14.02.2013 - 17:56\nHiukan vaan ihmettelen, kun ennen olit niin äärimmäisen tarkka yksityisyydestäsi (esim. oli suuri salaisuus missä maassa asuit jne, vaikka varmaan moni sen tiesikin), mutta heti kun rupesit tienaamaan blogillasi, niin jopa on yksityisyytesi verhot ruvenneet aukeamaan. Nyt tuot jo miehesi lähes koko kasvoillaan esille Gantin vaatteissa. Sitä se raha teettää… Sori, ei nyt millään pahalla, mutta kuiteskin ei ole nyt enää kovin loogistakaan… Terveisin Aina Ilona\n• 14.02.2013 - 18:27\nKaikki eivät aina voi ymmärtää toisen ratkaisuja. Niitä pitäisi kuitenkin kunnioittaa. Blogi alkoi harrastuksesta, nyt se on työ. Välillä pitää tehdä tilannekatsaus ja tehdä uusia linjanvetoja. Ei sitä vielä silloin tiennyt, minne kaikkialle tämä vielä veisi :) Nykyjään kun tämä tosiaan on työ, niin koin ammattimaisemmaksi esiintyä omalla nimelläni :) Kun ei siinä nimessä mitään salaista koskaan ole ollut. Linjanveto, joka piti miettiä uusiksi kun lehden alla aloin bloggaamaan. Tienasin blogillani jo ennen Oliviaa, joten ainut muutos on, että kerron nimeni nykyjään :)\nJa tämänkertainen Gantin yhteistyö halusi, että nostetaan esiin Gant Rugger -mallisto miehelle. Eli ei hätää, mieheni ei edelleenkään tule näkymään blogissani :)\n• 14.02.2013 - 09:23\nMukavaa, että teet Gantin kanssa yhteistyötä! Täältäkin ilmoittautuu yksi tähtityynyjen hamstrailija. Teiltä muuten taitaa löytyä sellainen Gantin tähtikuvioinen huopa, muistaakseni poikasi huoneesta? Ja ellen aivan väärin muista, niin myös parvekkeelta löytyisi isompikokoinen?\nOlen tässä hetken harkinnut joko sellaisen 90x120cm tai 150x200cm kotiuttamista, mutta olen jäänyt vielä pähkäilemään koon kanssa. Kotoani löytyy jo useampia vilttejä, joten tämä gantin malli tulisi lähinnä sisustuselementiksi sohvalle. Kumpi olisi mielestäsi helpompi asetella sohvalle? Kävisin muuten Stockmannilla asiaa katsastamassa, mutta meidän stockmannilta kun ei tuota baby star -huopaa löydy :/\n• 14.02.2013 - 18:20\nKyllä – kuuluu ehdottomasti luottomerkkeihin, joten olen iloinen tästä yhteistyöstä. Ihan oikein muistat! Pojan huoneesta löytyy baby huopa vaaleansinisenä ja parvekkeelta isona beigenä. EN osaa ikävä kyllä suoraltaan sanoa noista vilttien koista. Ainakin molemmat olen pitänyt minäkin sisustuksessa esillä, joten molempi koko toimii :) Käypä kokeilemassa Kamppi-keskuksen Gant-liike, siltä omani aikanaan ostin! :)\n• 13.02.2013 - 20:01\nHei, olisipa kiva nähdä joskus enemmänkin näytteitä miehesi tyylistä! Oma avomieheni on vasta viime vuosina kiinnostunut vaatetuksestaan, ja kyseleekin minulta usein vinkkejä. Aina ei vain omat ideat riitä. Ymmärrän toki, jos miehesi ei halua blogissa esiintyä, mutta ehkä häntä voisi kuvata ilman kasvoja tai vaihtoehtoisesti vain hänen käyttämiään vaateyhdistelmiä? :) Mukavaa loppuviikkoa!\n• 14.02.2013 - 18:18\nIkävä kyllä tulen pitämään mieheni poissa blogissa, joten kiitos ymmärryksestä! :) Mutta hän ainakin selailee aikaajoin jotain men style sivustoa, josta saa hyviä vinkkejä? Pitänee kysyä vielä tarkemmin! :) Sitä samaa!\n• 13.02.2013 - 18:44\nEn nyt tiedä meneekö yksityisrajasi yli, joten pahoittelen jo etukäteen…luin vielä just äsken jutun missä kerroit aika tarkkaan blogista ja rajanvedoista yksityisyyden suhteen. Mut huomasin, että olet naimisissa (oon niin uusi lukija ettei tuokaan ollut heti sattunut silmään), jotenka olisi mukava saada juttu hääpuvustasi, ihan vain kuvia, tms?\nBlogisi sisältö on kyllä juuri niin rentoa ja arjesta irrallaan olevaa aikakauslehti-tyyppistä. Tykkään ja iso papukaija merkki siulle :)\n• 14.02.2013 - 18:16\nHääkuvani ovat todella tärkeitä minulle, joten en tahdo niitä julkisesti jakaa, mutta voin joskus tehdä tulevaisuudessa postauksen puvuista, jotka minun silmääni miellyttävät? :) Kiitos paljon seurastasi! :)


KOLME KIERROSTA BANDYÄ TAKANA\nPerjantai, 23 Joulukuu 2016 07:36\nMAHL Jääpalloa on nyt pelattu 3 kierrosta. Tällä kertaa raportoidaan otteluista perinteiseen tapaan. Kierros sii pelattiin 18.12. Keli suosi ja pelit päästiinkin pelaamaan Laboratoorio olosuhteissa. Tämä antoi mahdollisuuden joukkueille pelata jäätä pitkin hienoja htyökkäyksiä rakennellen. Ja niitä todenteolla nähtiin. Illan herkkupalana olikin illan päättänyt ottelu KaPo:n ja WHL:n välillä. Ottelu oli kauden parasta jääpalloa ja jännitys kesti aivan loppuvihellykseen saakka. Pelit jääpallon puolella jatkuvat 15.1 Alla kierroksen tulokset ja raportit joukkueiden otteista kierroksella.\n3 18.12.2016 18:30 h Try Out - MPU 6 - 9\n3 18.12.2016 18:30 h Canarian Pallo - 8 - 8\n3 18.12.2016 19:10 h - KaPo 0 - 10\n3 18.12.2016 19:10 h MAKS-91 Ikämiehet - Try Out 3 - 8\n3 18.12.2016 19:50 h - MAKS-91 Ikämiehet\n3 18.12.2016 19:50 h MPU - SS-Bandy 3 - 8\n3 18.12.2016 20:30 h SS-Bandy - Canarian Pallo 10 - 2\n3 18.12.2016 20:30 h KaPo - 5 - 4\nSS-Bandy 10 PTS\nSS palasi normaaliin päiväjärjestykseen ottamalla kaksi selvää voittoa. Ensin kaatui MPU 8-3 ja sitten Canaria 10-2. Puhtaalla jääällä peli kulki totuttuun malliin, ja sen saivat vastustajatkin kokea kovimman kautta. Vastustajile tuottaaa suuria vaikeuksia päästä SS:n vauhtiin mukaan, ja vaikka koittaisit sumputtaa riittää heillä kärsivällisyys repiä vastustajan puolustus rikki. SS:n pelin moottorina ja tehomiehenä toimi jälleen Tero Kumela, joka kipuaa pistepörssissä kohti kärkeä.\nKaPo 10 PTS\nKattilansillan Pojat näytti että edellisen kierroksen voitto SS-Bandystä ei ollut vain sattumaa. Vakuuttava tupla-voitto. Ensin kaatui Hazard murskaavasti 10-0. KaPo ei jättänyt Hazardille mitään mahdollisuuksia, vaan se suorastaan leikitteli vastustajansa kustannuksella. Ottelun sykähdyttävimmän hetken tarjosi KaPo:n Ville Kämäräinen joka laittoi pallon maaliin pelkällä ajatuksen voimalla. Toisessa ottelussa vastaan luisteli WHL. Peli oli kahden taitavan joukkueen kohtaaminen, jossa riitti jännitystä ja tiukkoja vaiheita aivan loppuun asti. Pillin soitua oli KaPo ottanut 5-4 voiton, ja näin se jakaa kärkipaikan SS-Bandyn kanssa. KaPo:n tähtenä loisti jälleen Iiro Memonen, joka nakutteli kahteen peliin 6+3.\nWHL 8 PTS\nWHL:n ilta oli hyvin kaksijakoinen. Ensin rutiinilla otettu voitto MAKS:sta ja toisessa ottelussa kirvelevä tappio KaPo:lle. ottelujen jälkeen hieman surkuteltiin tappiota, ja oli joku jo heittämässä kirvestä kaivoon mestaruuden suhteen. Vielä tuollaisista on turhan aikaista puhua. WHL:n peli toimii hyvin, ja heillä on leveä ja tulivoimainen materiaali, jolla tullaan varmasti taistelemaan mestaruudesta viimeiselle kierrokselle asti. Hieman kun joukkue saa puolustamistaan viilattua parempaan suuntaan kääntyvät tiukat pelit voitoksi.\nMPU 7 PTS\nWHL:n tapaan kierroksesta jäi varmasti hyvin kaksijakoiset tunnelmat. Ensin voitto Try Out:sta, ja perään selvä tappio SS-Bandylle. MPU on vielä iskuetäisyydellä kärkikolmikosta, mutta sen pitää alkaa venymään tiukoissa otteluissa, jotta kärki ei karkuun pääsisi. Kierroksella maalia vartioi poikkeuksellisesti Pasi Pippuri, jka esittikin muutaman maailmanluokan pelastuksen. Tehojen valossa Edu Nissinen kantaa joukkuettaan ottelusta toiseen. Ikinuoresta miehestä voivat nuoremmat pelurit ottaa mallia.\nTry Out 4 PTS\nTry Out on ollut positiivinen yllätys alkukaudella. Jälleen napsahti tilille voitto, kun MAKS kaatui komeasti 8-3. Try Out antoi myös hyvän vastuksen MPU:lle, mutta siihen kaatoon eivät aivan kudit vielä riittäneet. JOukkueen peli on kehittynyt paljon viime kaudesta, ja se tulee kehittymään paljon myös kauden edetessä. Johanna Rapo on koonnut tasapainoisen joukkueen, jossa on nuoruuden intoa, kokemusta, miehiä, naisia, tyttöjä ja poikia. Hyvänä päivänä Try Out voi kiusata ketä tahansa.\nMAKS-91 Ikämiehet 4 PTS\nMAKSin pelit sujuivat hyvinkin molli voittoisesti. Joukkue olisi kaivannut Jani Kokkoa takalinjoilleen, sillä liian usein maalivahti Jukka Kaikkonen jäi ilman apuja oman maalin edessä. MAKS kuitenkin taisteli urheasti molemmissa peleissään. Pelaamisen ilo huokuu joukkueen otteissa tuloksista riippumatta. Joukkueen asennatta ei voi kuin ihailla. MAKS tulee varmasti tästä parantamaan ensi vuoden puolella.\nYksi pinna napsahti Hazardin pussiin. Se pinna tuli Canariaa vastaan upean nousun päätteeksi. Joukkue oli tappiolla jo 7-3 Canariaa vastaan, mutta lopun upea nousu toi lopulta pisteen. Hazard oppii koko aika lisää pelin saloista, ja se alkaa jossain vaiheessa varmasti näkyä tuloksissa enemmänkin. Päivän toisesta pelistä sanotaan vain että se oli kunnon isät vastaan pojat( Hazard oli pojat)\nCanarian Pallo 2 PTS\nCanarialle oli tarjolla kauden avaus voitto, kun vastassa oli Hazard. Jotenkin hyvänolon tunne pääsi yllättämään, ja Hazard kiri rinnalle. Kuitenkin yksi pinna on parempi kuin ei pisteitä ollenkaan. Toisessa pelissä SS-Bandy ei sitten jättänytkään Canarialle mitään palaa. Huomion arvoista Canarian kohdalla oli Kappe Aholaisen esiintyminen maalivahtina. Kappe esitti pari huikeaa torjuntaa ja loistavaa pelisilmää avatessaan peliä.


Hues of Black: Männäviikon asua vielä ja heppa-asiaa\nTara 27. lokakuuta 2013 klo 19.08\nEspritin isoksi plussaksi on sanottava se, että sieltä löytyy tälläiselle pitkäkoipiselle ihmiselle housuja, joten jonkin verran ostan Espritiltä vaatteita.\nMun istunta on kanssa ihan toispuoleista. Erityisen hyvin huomaan sen pohkeenväistössä vasemmalle. Oikealle on helpompi. Toisaalta se ei ole ongelma nyt, kun edelleenkään en saa itseäni patistettua hevosen selkään. Taitaa se kaatuminen viime syksynä kuitenkin kaivella takaraivossa.\nHekku 27. lokakuuta 2013 klo 19.36\nJoo, kaikki on helpompaa toiseen suuntaan: laukat, taivutukset, väistöt, you name it. Tiesin kyllä olevani toispuoleinen, mutta että noin selvästi!\nSun pitäisi nyt ehdottomasti päästä ratsastamaan jollakin superluotettavalla hevosella, ettei pelko pääse pahemmaksi! Kaatumiset ja kieltäytymiset jäävät helposti kummittelemaan mieleen, ja kasvavatkin siellä vielä alkuperäistä isommiksi möröiksi...\nAnonyymi 28. lokakuuta 2013 klo 0.04\nKysyisin muutamaa asiaa Akseli-kirppiksestä, tosi ystävällistä jos saisin vastauksia:)\nOnko tarpeellista käydä siistimässä pöytää joka päivä?\nhävisikö paljon tavaraa?\nMinkä kokoiset on hylly ja rekki, mahtuuko niihin mitään?\nLuuletko että poikien 150cm vaatteet menevät kaupaksi?\nEntä pienet naisten vaatteet? mm. espritin hätäratkaisuja:D\nRiittääkö viikko myyntiajaksi jos kamaa on monta ikeapussilista? toki menekki vaikuttanee asiaan:)\nSori kauhea kysymystulva en siis itse ole koskaan käynyt paikan päällä mutta yläkerran aula pursuaa pusseja eli jotain on tehtävä ja PIAN!\nHekku 28. lokakuuta 2013 klo 19.11\nTässä muutama vastaus, lisäilkää muutkin, jos jätin jotakin oleellista pois tai olette ihan eri mieltä:\n- ihan joka päivä ei tarvitse käydä siistimässä pöytää, mutta joka toinen päivä kuitenkin (miten jengi onkin niin välinpitämätöntä muiden omaisuutta kohtaan?!)\n- hävikkiä on jonkun verran: en itse laskenut tuotteiden määrää, mikä olisi varmaan ainoa tapa saada selville todellinen hävikki, mutta ihan mutuna olisi pitänyt saada enemmän rahaa kuin mitä loppujen lopuksi mulle tilitettiin\n- hylly ja rekki ovat ehkä n. metrin kumpikin, eli kyllä niihin mahtuu...itse taisin viedä kolme ikea-kassillista vaatteita, yhden kenkiä/ saappaita ja sitten vielä kirjoja ja lehtiä pari pientä kangaskassillista\n- kaikki hyväkuntoinen menee varmasti kaupan, jos hinnat on kohdallaan (eli tarpeeksi halpaa)\n- Espritin hätäratkaisuja suorastaan jonotetaan :-D Kandee laittaa joku lappu hyllyn reunaan, jossa kerrotaan, mitä kokoja sulla on tarjolla (en ole itse muistanut koskaan tehdä niin, mutta luulisi siitä olevan ohikulkijoille hyötyä)\n- mulla on aikaisemmin ollut pöytä kaksi viikkoa, mutta vuokrat ovat nousseet niin törkeän korkeiksi, etten ole raaskinut enää ottaa kuin viikon - enkä ole myöskään ollut varma, että saisin sitten tarpeeksi kamaa haalittua kasaan kahta viikkoa varten...\nHyvää myyntionnea, ja tule vinkkaamaan, kun menet, jotta voin tulla nappaamaan parhaat 150 cm poikien vaatteet päältä pois :-)\nDahlia 28. lokakuuta 2013 klo 8.33\nMinulle taas Esprit on se, josta lähden melkein ensimmäisenä etsimään! Sopiva hjinta, istuva laatu, löydän hyvin usein, Sopivia tulee hyvin vastaan ja vaikka nyt en varsinaisesti koe suurempaa riemua kassista (harvemmin muistakaan elleivät ne sisällä laukkuja!) niin mielelläni sieltä perus vaatteita kotiutan :)\nHekku 28. lokakuuta 2013 klo 19.13\nMä kotiutan vaatteita mielelläni ihan mistä vain, ei siinä mitään, mutta silti joku hohto tuosta Espritistä puuttuu. Tai sanotaan niin päin, että jos saisivat lisää hohtoa brändiin, voisin (tyhmänä kuluttajana ja mainonnan uhrina ) maksaakin vielä vähän lisää :-)


Jyty - 12.9.2008 JYTY-LEHTI 8-9/2008 s. 14\nJätkä muiden joukossa\n”Siirtyessäsi nykyiseen työpaikkaasi sait läksiäislahjaksi kypärän. Onko se suojannut ja miltä? (...) - Se on suojannut minua mm. siltä, mihin se ostettiinkin: ’kun pojat kuitenkin potkii päähän’. Mutta ehkä minusta sitten onkin tullut tällainen jätkä heidän joukkoonsa.” Gastrokirurgi (ruokatorveen ja vatsalaukkuun erikoistunut lääkäri) Marja Höyty Tampereen yliopistollisesta sairaalasta. Duodecim 13/2008.\n”[Työsuhdepyöräetu maksaa] Pyörän verotusarvon, joka määräytyy pyörän hinnan ja varustetason mukaan. Hintaan sisältyy varkausvakuutus ja kolme määräaikaishuoltoa. (...) Ympärivuotinen pyöräily lisääntyy jatkuvasti, kun kelit lauhenevat.” Yritysmyyntipäällikkö Kimmo Lehtonen työsuhdepolkupyörästä. PRO Toimihenkilöunioni 7/2008.\n”Yhteistyölle ei ole enää mahdollisuuksia”, eräs kokousedustaja sanoo. ”Tämä hajoaa koko paska, tämä ei voi pysyä pystyssä.” Kokousedustajan kommentti Uuden Insinööriliiton jatkomahdollisuuksista toisen ylimääräisen edustajakokouksen jälkeen. UIL syntyi Kuntien teknisten KTK:n ja Insinööriliiton yhdistyessä 2007. Helsingin Sanomat 5.8.2008.\nTuotannonlisäys tahtia kiristämällä\n”Sellainen tuotannon lisääminen, että samat työt tehdään tahtia kiristämällä, on minullekin kirosana. Ei seitsemän ihmistä voi tehdä 15 hengen töitä, jos työn luonne tai sen tekotavat eivät ole muuttuneet.” Valtiovarainministeri Jyrki Katainen valtiovarainministeriön Hallinto-lehdessä 1/2008.\nhttp://fi.wikipedia.org/wiki/ Pyramidihuijaus Outojen sijoitustapojen välttämiseksi kannattaa perehtyä pyramidihuijausten peruskuvioihin, vaikka naapuri kuinka selittäisi ”uudesta varmasta 180 prosentin kuukausituoton antavasta sijoitusyhteisöstä”. www.kuluttajavirasto.fi Kuluttajan talous > Velkojen järjestely Jos talousvarat ovat huvenneet sijoittamiseen tai muuhun, kannattaa käydä Kuluttajaviraston sivuilla katsomassa perusneuvot. Oman kunnan velkaneuvonta löytyy Googlesta esim. ”Velkaneuvonta Turku”.\n1) Mikä on pseudonyymi? 2) Kenen pseudonyymi on Jorma Koski? 3) Mikä on dialyysilaite? 4) Mikä maa voitti jalkapallon\nEM-kisat tänä vuonna? 5) Monennetko nykyaikaiset olympiakisat kisattiin Pekingissä? Vastaukset sivulla 38.\nLieksassa Ruunaan retkeilyalueella kolmen luontopolun kohtaamispaikassa puun kylkeen on merkitty polkujen merkkivärit. Kuva: Jonna Käppi


Keita Amano on pelaaja, jonka ystävät ovat pääasiassa pelien maailmassa. Eräänä päivänä Karen Tendou pyytää häntä koulun ”peliklubin” jäseneksi, mutta Keita kuitenkin kokee klubin pelaamisen liian kilpailuhenkisenä ja rasittavana - joten hän lopulta sujuvasti kieltäytyy liittymästä.\nKaren puolestaan ei ole tottunut saamaan keneltäkään pakkeja, joten asia ei jää siihen…\nSarja vaikuttaa laadukkaalta ja viihdyttävältä!\nTaas mennään, kuoleman jälkeen uuteen maailmaan.\nTouya Mochizukiin osuu salama ja hän menehtyy 15-vuotiaana. Koska niin nuorena kuoleminen on Jumalankin mielestä epäreilua, hän saa mahdollisuuden jatkaa elämää fantasiamaailmassa yhden valitsemansa esineen kanssa.\nHän valitsee älypuhelimensa. Kaupan päälle Jumala vielä parantaa Touyan fyysisiä ja henkisiä kykyjä, koska on pahoillaan, että vahingossa nitisti Touyan ennen aikojaan.\nSarja pitää sisällään juuri sen mitä arvata saattaa, päähenkilö on hyvä kaikessa ja kaikki ihastuvat häneen.\nJa hänellä on älypuhelin kun muilla ei ole.\n1900-luvun alun steampunk-henkisessä vakoojasarjassa seurataan Albionin jakaantuneen valtakunnan tapahtumia.\nPainovoimaa uhmaava louhittava mineraali on nostanut Albionin maailman suurvallaksi, mutta se on aiheuttanut myös valtiollisia sisäisiä ongelmia.\nViisi tyttöä joista yksi on prinsessa toimivat vakoojina, auttaen loikkareita Commonwealthista Kingdomin puolelle. Uusin tehtävä ei suju kuitenkaan helposti…\nEagle Jump jatkaa pelien kehittämistä ja Aoba Suzukane jatkaa töitä!\nToinen tuotantokausi ottaa kopin siitä mihin ensimmäinen jäi.\nEnsimmäisessä jaksossa on alussa perinteisesti henkilöhahmojen kertausta, mutta tarinankerrontaan on selkeästi yritetty panostaa, joten voimmekin odottaa viihdyttävää sarjaa!\nKoi to Uso on vaihtoehtoisessa lähitulevaisuudessa tapahtuva kolmiodraama.\nTarina itsessään on täynnä juonellisia reikiä jos asioita ja tapahtumia alkaa tarkemmin ajattelemaan, mutta jos näistä pääsee yli Love and Lies tarjoaa täyden laidallisen romanttista melodraamaa.\nFate-sarjan uusin tuotanto kertoo poikkeuksellisesta Graalin sodasta - tällä kertaa sodan säännöt ovat muuttuneet.\nVastakkain ovat Punainen ja Musta -liittoutumat, molemmilla seitsemän eri Servant-esitaistelijaa.\nEdeltäjiensä tavoin Apocrypha nojaa vahvasti tarinaan ja henkilöhahmoihin, animaatiosta vastaa poikkeuksellisesti Ufotablen sijaan A-1 Pictures.\nTaattua Fate-laatua, suosittelen lämpimästi toiminnan ja jännityksen ystäville!\nKeräilykorttipeliin perustuva Touken Ranbu –sarjan seuraava tuotanto sijoittuu 1900-luvun Japaniin aikamatkustusteeman avulla.\nTarinan sankarit matkustavat vuodesta 2205 menneisyyteen taistelemaan Historical Revisionistien lähettämää Time Retrograde Armya vastaan, suojellakseen historiaa.\nUfotablen työn jälki on jälleen taattua laatua ja sarja vaikuttaa huomattavasti paremmalta kun edeltäjänsä - kannattaa tutustua!\nEcchiä ja pantsuja kesään. Junichi Hashiba on luokan nörttiporukan jäsen ja hänet pakotetaan pyytämään suosittua ja muotitietoista Yamea tyttöystäväkseen.\nYame kuitenkin kaikkien yllätykseksi suostuu ja pari alkaa deittailemaan!\nSarjassa ajoittain (pitkitetysti) kuvataan Junichin päätöksentekoa erillisenä sketsinä, jossa reaaliaika pysähtyy kun hänen persoonansa eri tahot väittelevät keskenään.\nLisähuomiona, kesän 2017 ”omituinen hyypiö-henkilöhahmopalkinto” menee kiistatta sarjassa olevalle Junichin kaverille, joka jatkuvasti korostaa omaa mieltymystään nuoriin tyttöihin.\nKoyotaka Ayanokouji aloittaa opintojaan arvostetussa Tokiolaisessa erikoislukiossa, josta valmistuneiden pääsyprosentti jatko-opintoihin on täydellinen. Lukion kampus on käytännössä oma kaupunkinsa omalla pisteisiin perustuvalla valuutallaan.\nTarina keskittyy lakoniseen päähenkilöön ja hänen kahteen ystäväänsä jotka eivät kuitenkaan sopeudu vaan heitä laiskottaa ja opinnot alkavat mennä alamäkeä. Opiston järjestelmä on kuitenkin armoton alisuoriutujille…\nSarja tuo heti mieleen Oregairun, tosin samalle tasolle ei kuitenkaan valitettavasti ylletä.\nTämän kesän toinen ”henkilö kuolee ja siirtyy fantasiamaailmaan” sarja on tässä – otaku menehtyy auto-onnettomuudessa, mutta erikoisuutena hän ei herääkään uudessa maailmassa omana itsenään, vaan nuorena poikana joka on lahjakas magiankäyttäjä.\nRinnakkasmaailmassa ihmiskunta puolustautuu uhkaavilta demoneilta käyttäen silhouette-panssareita.\nUudet maagiset kyvyt tulevat tarpeeseen tulevissa taisteluissa.\nP.S. Sarjan nimessä on ja ei ole kirjoitusvirhettä, heittomerkin nimeen on lisännyt 8-bit...\nTämä komedia kuulunee kesän parhaimmistoon jos slapstick-huumori on mieleen! Sarjassa on jonkinlainen etenevä juoni taustalla, mutta vahvuudet löytyvät sarjan nimenkin mukaisesti älyvapaasta komediasta joka esitetään ruudulla sketseinä - vauhdikkaasti ja hyvin rytmitettynä.